Političke stranke u BiH: Korupcija, kriminal i utaje – Magazin Plus\nHome/Političke stranke u BiH: Korupcija, kriminal i utaje\nIz CIK-a BiH su nezadovoljni ponašanjem Tužilaštva BiH koje do sada nije procesuiralo ne samo niti jednu odgovornu osobu u političkim strankama zbog utvrđenih malverzacija u godišnjim finansijskim izvještajima..\nManipulacije političkih partija isplatama novčanih sredstava u privatne svrhe – plačanje troškova školovanja članova i njihove djece, ekskurzija, pa čak i računa za električnu energiju, otkup vlastitih knjiga, lažni računi za gorivo, službena putovanja, dnevnica, nelegalne isplate toplih obroka i naknada posmatračima samo su neki od nepravilnosti koje su utvrđene revizorskom istragom izvještaja o finansijskom poslovanju.\nBUKA donosi zašto će sporni izvještaji biti predati Tužilaštvu BiH. Porezna uprava prvenstveno Federacije BiH nema namjeru naplatiti utajeni porez – čuvaju vlastite pozicije. Kradi i šuti dok te niko ne dira!\nSvi sporni izvještaji o finansijskom poslovanju političkih stranaka kod kojih su utvrđene nepravilnosti koje imaju elemenata krivičnog djela kao što su korupcija, kriminal, utaja poreza i drugi vidovi malverzacija bit će dostavljeni na postupanje Tužilaštvu BiH.\nZaključak je to Centralne izborne komisije BiH nakon izricanja najnovijih sankcija zbog nepravilnosti uočenih u godišnjim finansijskim i postizbornim izvještajima koji se odnose na 2010. godinu, odnosno kršenja odredbi Zakona o finansiranju političkih stranka BiH.\nIz CIK-a BiH su inače, nezadovoljni ponašanjem Tužilaštva BiH koje do sada nije procesuiralo ne samo niti jednu odgovornu osobu u političkim strankama zbog utvrđenih malverzacija u godišnjim finansijskim izvještajima, nego i pojedinaca koji su bili odgovorni za pokušaje izbornog inženjeringa na općim izborima 2010. godine.\nIpak, u CIK-u BiH cijene kako je njihova obaveza nadležnom tužilaštu ukazati na nepravilnosti, a da je njihova odgovornost da li će i koje radnje poduzeti kada su u pitanju uočene nepravilnosti.\nTako će kao prvi sporni izvještaj u Tužilaštu BiH završiti predmet Hrvatske krščansko-demokratske unije (HKDU) BiH. CIK BiH je ovoj stranci već izrekao novčanu kaznu od 5.000 KM zbog kršenja odredbi Zakona o finansiranju političkih stranaka BiH, ali za ono što nije nadležan, namjerava ukazati Tužilaštvu BiH.\nA, Služba za reviziju CIK-a BiH uvidom u finansijsko poslovanje HKDU-a otkrila je ozbiljne elemente korupcije i kriminala.\nRevizori su tako otkrili da je iznos od 24.600 KM za koji HKDU tvrdi da je isplaćen u svrhe „humanitarnih rashoda“ zapravo otišao u sasvim druge svrhe. On je naime, u vidu donacija utrošen za školovanje članova stranke i njihove djece, ekskurzije, sponzorstva u malom nogometu, te plaćanje privatnih obaveza članova stranke što se nikako ne može smatrati rashodima u humanitarne svrhe.\nTako je kao pomoć za plaćanje električne energije od 3.000 KM otišlo jednom od dužnosnika HKDU-a, iako u svom vlasništvu ima dva luksuzna automobila – Posrche Cayenne i BMW 540.\nNa sve ovo stranka nije platila poreze pa se smatra kako su troškovi iskazani u manjem iznosu od 5.400 KM koliko bi oni zapravo trebali iznositi da je to učinjeno.\nUpravo izbjegavanje plaćanja poreza, odnosno njegova utaja je poseban problem koji su evidentirali u Službi za reviziju CIK-a BiH. Poreznoj upravi Federacije BiH sugerirano je da izvrši kontrolu i od političkih stranaka naplati utajeni porez, ali ona to ne čini. U neslužbenom razgovoru iz Porezne uprave FBiH pojedini dužnosnici su čak saopćili kako “im ne pada na pamet ulaziti u političke stranke i naplaćivati porez – da izgube glavu”. Ponašanja Tužilaštva BiH i Porezne uprave FBiH stoga su najbolji odgovor zašto su upravo političke stranke u Bosni i Hercegovini već godinama na prvom mjestu po korupciji.\nOsim koruptivnih elemenata i utaje poreza u HKDU su evidenitarne i druge malverzacije. Tako je ustanovljeno da je manipulirano troškovima goriva za koje je isplaćen iznos od 10.938 KM. Revizori su naime, utvrdili da su osim što su korištena privatna vozila u stranačke svrhe sporni računi ispostavljani istoga dana i to za čak dvije vrste goriva i u vremenskom intervalu od svega nekoliko minuta iako je u pitanju isto vozilo. Tako je primjerice na istoj benzinskoj pumpi u 8.08 sati u vozilo natočeno 43 litre jedne, a u 8.15 sati dodatne 54 litre, ali druge vrste goriva.\nNije ispravna ni stranačka dokumentacija vezana za službena putovanja u iznosu od 23.689,56 KM, kao i dnevnice u visini od 4.320 KM. Utvrđeno je kako su naime, putni nalozi izdavani sa nevjerovatnim vremenskim rokom od mjesec dana, te da se pređena kilometraža računala po duplim i troduplim vrijednostima od stvarne.\nSve ove nepravilnosti bit će dostavljene na postupanje Tužilaštvu BiH, dok Poreznu upravu FBiH, očito je – ne zanimaju.\nSa novčanom kaznom od 5.000 KM već je sankcionirana i Demokratska narodna zajednica (DNZ), ali zbog drugih, a ne i uoćenih nepravilnosti i malverzacija novčanim isplatama. Naime, stranka je navela kako je isplatila 16.900 KM naknade za topli obrok za 11 osoba koje uopće nisu uposlenici stranke. Osim što je novac isplaćen nezakonito na ovaj iznos nije plaćen ni porez.\nJednoj od članica vladajuće šestorke – Hrvatskoj demokratskoj zajednici (HDZ) 1990 također, prijeti izricanje novčane kazne, no već sada se zna da neće odgovarati za utaje poreza, osim ako ne reagira Tužilaštvo BiH i Porezna uprava FBiH što je teško očekivati, jer kada se ne smiju obračunati sa opozicionim, još manje smiju sa vladajućim strankama.\nA, HDZ 1990 je isplatio 32.652,60 KM naknada za izbore posmatračima na izborima koje imaju karakter ličnih primanja, na koje iako je trebalo – nisu plaćeni porezi i doprinosi. HDZ 1990 je isplatio i 28.130 KM klasifikovanih kao ostale naknade za rad na koje također, nije plaćen porez. Izbjegavanje poreznih obaveza evidentirane su i u županijskim i općinskim odborima HDZ-a 1990: Stolac (na iznos od 6.000 KM), Vitez (4.800 KM), Uskoplje (3.600 KM), Posavski kanton (2.800 KM), Bihać (1.600 KM), Široki Brijeg (1.000 KM) i Novi Travnik (500 KM).\nDemokratska partija (DP) sankcionirana je odlukom CIK-a sa 1.000 KM, ali ne i zbog uočenih nepravilnosti koje se odnose na razne vidove isplata i neplaćanje poreza.\nNaime, utvrđeno je kako je DP izvršila isplate fizičkim licima po računima za utrošeno gorivo ukupan iznos od 8.536,44 KM. Revizija nije mogla utvrditi da je trošak nastao u svrhu obavljanja stranačkih poslova. Interesantno je da je ustanovljeno kako stranka, naime, nema svoje vozilo, odnosno zaposlene, a da je vršila isplate fizičkim licima po računima za gorivo koje sa poreskog aspekta imaju karakter ličnih primanja, te je DP u skladu s tim bio obavezan izvršiti obračun poreza na dohodak i pripadajuće doprinose na navedeni iznos.\nNedavnom odlukom CIK-a kažnjena je i Srpska napredna stranka (SNS) sa novčanim iznosom od 1.000 KM, ali ne zbog svih uočenih malverzacija. Nekažnjena je ostalo to što je SNS iskazao prihod od članarine u iznosu od 8.200 KM, a uvidom je utvrđeno kako stranka ne raspolaže dokumentacijom o tome (specifikacije, uplatnice) iz kojih je moguće utvrditi identitet uplatioca i iznose uplaćene članarine. To posebno iz razloga jer stranka ne posjeduje čak ni odluku o visini članarine.\nPredmet, odnosno finansijski izvještaj koji će zasigurno završiti kod Tužilaštva BiH je i onaj u slučaju Hrvatskih demokršćana (HD) s obzirom da je Služba za reviziju CIK-a utvrdila brojne malverzacije. Izricanje dijela novčane sankcije zbog kršenja zakona o finansiranju političkih stranaka BiH iz nadležnosti CIK-a se uskoro očekuje.\nA, HD su prikazali kako su iznos od 15.960 KM dali u navodne humanitarne svrhe što se pokazalo neistinitim. Naime, stranka je čak 11.000 KM od navedenog iznosa doznačila drugoj stranci – Hrvatskom zajedništvu Herceg-Bosne pa se tako ta suma uopšte ne može okarakterizirati kao „humanitarna pomoć“.\nI u HD-u su neregularni računi za gorivo i to u iznosu od 33.306,22 KM, a ustanovljeno je kako je po tom osnovu s obzirom da se radi o isplatama za fizička lica koji nisu uposlenici stranke trebao platiti i porez od 7.300 KM što nije učinjeno. Manipuliralo se i ostalim troškovima. Tako je iznos od 17.006 KM prikazan kako je navodno utrošen za troškove izborne kampanje iako stranka uopšte nije učestvovala na općim izborima 2010. godine. Otkriveno je i pet nevalidnih računa isplaćenih u iznosu od 7.302 KM Rolografu, a kao izborna kampanja naveden je otkup 80 primjeraka knjige Otajstva slobode u iznosu od 4.000 KM čiji je autor član stranke. I u ovom slučaju radi se o elementima koji imaju koruptivne elemente.\nOsim navedenih, a zbog kršenja odredbi Zakona o finansiranju političkih stranaka u BiH CIK BiH je izrekao novčane kazne za još 12 političkih stranaka: SNSD (23.000 KM), SDA (15.000 KM), SDP (12.500 KM), Stranku kokuza (11.000 KM), a-SDA (5.500 KM), SDU, Socijalističku partiju i Našu stranku (po 3.000 KM), SDS i Partiju ujedinjenih penzionera (po 2.500 KM), HSP (2.000 KM) i NSP (500 KM). Tako je ostalo da se novčane sankcije za utvrđene nepravilnosti u nadležnosti CIK-a izreknu za još 15 političkih stranaka.


Sportske vesti rezultati tabele komentari - Sport IN - Dvomeč Srbije i Crne Gore\nNaslovna Fudbal Vesti iz FSS Dvomeč Srbije i Crne Gore\nDvomeč Srbije i Crne Gore\nU Hotelu "M" održana je konferencija za medije povodom dve prijateljske utakmice futsal reprezentacije Srbije, protiv Crne Gore, u sredu, 17. maja 2017. u beogradskoj Hali "Šumice" (18:00 časova) i sutradan, u četvrtak, 18. maja 2017. u Vrbasu (19:00 časova).\nBiće to pripremni dueli za obe selekcije, od kojih će naš nacionalni tim svakako imati korist pred dve utakmice baraža za odlazak na Evropsko prvenstvo, koje će, u februara 2018, biti održano u Sloveniji. Žreb baraža zakazan je za 06. jul 2017, a potom će uslediti i dvomeč u terminu 10/24. septembar 2017.\n- Nastupićemo u izmenjenom sastavu - najavljuje Goran Ivančić, selektor futsal reprezentacije Srbije. - Biće prilika da na delu vidimo igrače iz domaće lige, mlade i perspektivne, one momke koji treba da dopune najbolju selekciju i predstavljaju okosnicu tima za budućnost. Rezultat u oba meča, ovoga puta, u drugom je planu... Akcenat stavljamo na selekciju i šansu, koju će dobiti svi pozvani igrači. Naravno, biće nam drago da se publika, i u Beogradu i u Vrbasu, odazove u velikom broju, jer sve je lepše i lakše sa navijačima.\n- Mi stalno treba da opravdamo četvrtu poziciju u Evropi - poručuje Pršo. - Dakle, uvek na pobedu, to je naša obaveza. O specifičnosti ovih duela govorio je selektor, a mi ćemo naše reći na terenu.\nGosti iz Crne Gore znaju šta i ko ih čeka na beogradskom i vršačkom parketu..\n- Svesni smo našeg kvaliteta i kvaliteta Srbije - iskren je Stevo Ljesar selektor Crne Gore. - Izuzetno nam je drago što ćemo se uporodeti sa jednom od najboljih selekcija, sa igračima koje dobro poznajemo. Doduše, i Srbija neće biti kompletna, ali znam kakav se futsal igra kod vas, kakva vam je liga i zato ne sumnjam da ćemo se nameriti na odličnu reprezentaciju.\nIgor Asanović, golman Crne Gore, takođe ističe snagu rivala, ali i potencijal svojih saigrača...\nU pozivnici svim ljubiteljima futsala, šaljemo i informaciju da će ulaz u hale u "Šumicama" i u Vrbasu biti slobodan.


BANJALUKA – Gradsko groblje Banjaluka više od godinu dana nezakonito uskraćuje pravo porodicama osoba preminulih od virusa korona da sami odluče kod koga će kupiti pogrebnu opremu, tvrdeći da je mogu kupiti isključivo od ovog preduzeća, saznaje portal CAPITAL.\nNaime, preminuli od ove zarazne bolesti prvo se smještaju u limeni sanduk, koji se zatim vari, a onda u drveni.\nU Gradskom groblju od početka pandemije porodicama govore da takve sanduke mogu da kupe samo kod njih, iako to nigdje nije propisano.\nOsim što građanima uskraćuje pravo na izbor, Gradsko groblje je ovakvim postupanjem uskratilo i pravo rada ostalim pogrebnim preduzećima koja im zbog toga prijete tužbama.\nCAPITAL je u posjedu opomene pred tužbu koju je pogrebno preduzeće „Duga“ poslalo Gradskom groblju, a u kojem traže odštetu zbog toga što su ih u proteklom periodu ostavili bez posla i otjerali u gubitak.\nU preduzeću „Duga“ kažu da su im se javljale porodice kojima su službenici u Gradskom groblju u Vrbanji rekli da niko osim njih nema pravo da prodaje pogrebnu opremu kada je osoba preminula od virusa korona.\nKako bi provjerili postoji li zakonsko uporište za ovakvo postupanje Gradskog grobja iz „Duge“ su se obratili svim relevantnim institucijama u kojima su, kažu, bili zatečeni saznanjem da se takvo nešto dešava i ogradili se od toga.\nZatim su od Gradskog groblja zatražili da im dostave dokument kojim se isključivo tom preduzeću daje za pravo da osobe preminule od posljedica kovida spreme za sahranu u pogrebnu opremu koju samo oni mogu da prodaju.\n„Ovakva praksa traje više od godinu dana, a za to vrijeme nama, a i drugim privrednim subjektima, je načinjena velika materijalna šteta. U početku nam nije bilo jasno, ali zbog nepoznate situacije u vezi sa virusom i proglašenja vanrednog stanja, nismo se unosili u ovaj problem. Međutim, i po završetku vanrednog stanja ovakva praksa se nastavila“, navodi se u dopisu „Duge“.\nKako bi razjasnili sve nedoumice pisali su i direktoru Univerzitetskog kliničkog centra Vladi Đajiću koji im je odgovorio da o pogrebnom preduzeću kod kojeg će članovi porodice kupiti pogrebnu opremu oni ne odlučuju niti su ikada donijeli akt o tome.\n„Lice umrlo od posebno opasne zarazne bolesti mora se na adekvatan način pripremiti za sahranjivanje, a o izboru pogrebne opreme, među kojom su i sanduci, odlučuju članovi porodice preminulog lica“, navodi se u Đajićevom odgovoru.\nKomentar direktora Gradskog groblja Željka Grbića nismo uspjeli dobiti jer nije odgovarao na pozive CAPITAL-a.\nDa službenici Gradskog groblja govore da se pogrebna oprema može kupiti samo kod njih uvjerio se i naš novinar kojem su u telefonskom razgovoru to i potvrdili.\nTagovi: gradsko grobljekoronapreminuli


Pad BDP-a mnogo manji nego što se strahovalo - Ekonomija - Dnevni list Danas\nPočetna » Ekonomija » Pad BDP-a mnogo manji nego što se strahovalo\nNarodna banka oštro napala međunarodne organizacije da namerno iznose pesimistične prognoze o kretanju srpske privrede\nPad BDP-a mnogo manji nego što se strahovalo\nM. Obradović10.10.2020. 16:34\n„Uporedni pregled i poređenje projekcija Narodne banke Srbije i pojedinih međunarodnih finansijskih institucija – objektivnost, namera ili nešto treće?“.\nOvo je naslov saopštenja koje je prekjuče popodne objavila Narodna banka Srbije u kome se pored promenjene procene BDP-a za ovu godinu sa minus 1,5 na minus jedan odsto, centralna banka čudi poslednjim procenama međunarodnih finansijskih institucija, koje znatno odstupaju od njene.\n„Po pitanju ekonomskih izgleda za ovu i narednu godinu, suočeni smo sa izraženim i vrlo često prenaglašenim pesimizmom pojedinih međunarodnih finansijskih institucija. Ako je to i bilo razumljivo u martu i aprilu, kada još uvek nije bilo adekvatnih ekonomskih pokazatelja i kada smo svi bili suočeni za izraženom neizvesnošću po pitanju toka pandemije i njenih posledica, utoliko to nije razumljivo danas, kada već imamo javno dostupne i međunarodno prihvaćene i uporedive makroekonomske i fiskalne podatke za više od pola godine“, navodi NBS.\nOni su se osvrnuli na najnovije projekcije pada od tri odsto Svetske banke i pada od 3,5 odsto Evropske banke za obnovu i razvoj, koliko ove institucije predviđaju za Srbiju.\nU NBS kažu da nije teško izračunati da je veoma mala verovatnoća da se takve projekcije i ostvare. Da bi nakon pada od 0,8 odsto u prvom polugodištu u celoj godini zaista i došlo do pada od tri ili više procenata potrebno je da pad u drugom polugodištu bude veći od pet odsto, pokazuje računica centralne banke. Recimo pad u drugom tromesečju, kada je na snazi bilo vanredno stanje izneo je 6,4 odsto.\n„Već na osnovu javno dostupnih julskih i avgustovskih podataka, vidimo da je tako nešto praktično nemoguće. U ovom trenutku, Narodna banka procenjuje da će BDP u drugoj polovini godine biti niži na međugodišnjem nivou za 1,2 odsto uz veliku mogućnost da rezultat bude i bolji, imajući u vidu dinamiku građevinske aktivnosti, tempo oporavka industrije i stanje na tržištu rada“, navode u NBS.\nPo svemu sudeći, ovog puta je NBS u pravu što se tiče preciznosti projekcije, mada bode oči insinuacija da se radi o nekoj zaveri međunarodnih finansijskih institucija.\nStručnjaci uglavnom očekuju da ekonomski pad bude niži od tri odsto i bliži onome što tvrdi Vlada nego EBRD, ali i da nema nikakve zavere u njihovim projekcijama.\nNa bazi raspoloživih informacija i uz pretpostavku da neće biti drastično pogoršanje zdravstvene krize do kraja godine, radna pretpostavka Fiskalnog saveta u ovom trenutku je prema rečima člana Saveta Nikole Altiparmakova, pad od jedan odsto.\n„Ne bih mogao da tvrdim zašto su EBRD i SB dobili procene o toliko dubokom padu BDP-a u ovoj godini, ali mislim da je moguće da nisu gledali najnovije podatke sa kraja leta i da verovatno, pošto prate veliki broj zemalja, moraju malo i generički da prate šablon, pa ne mogu da se udube u tehničke detalje svake zemlje, kao što to mi u Fiskalnom savetu možemo i moramo“, ocenjuje Altiparmakov.\nMilojko Arsić, profesor na Ekonomskom fakultetu i urednik Kvartalnog monitora, smatra da se prema tekućim tendencijama može očekivati pad blaži od tih tri odsto, ali i da je situacija neizvesna.\n„Projekcije međunarodnih finansijskih organizacija su na bazi starijih podataka i što je veća organizacija to je manje ažurna, jer se čekaju podaci svih zemalja, dok se situacija u ekonomijama menja iz meseca u mesec. Nema tu nikakve zavere i takve su projekcije za sve zemlje, ne samo za Srbiju“, napominje Arsić dodajući da ipak postoji pretnja da se epidemiološka situacija pogorša i da se ponovo uvedu neke restrikcije, doduše ne onakve kao u drugom kvartalu.\n„Sa ponovnim ograničenjima mogao bi pad biti i tri odsto“, upozorava Arsić.\nI Ivan Nikolić, direktor istraživanja na Ekonomskom institutu, ukazuje da međunarodne finansijske institucije pristupaju konzervativno projekcijama, a tu je posebno specifična Svetska banka.\n„Oni su i prošle godine u oktobru dali procenu da će rast BDP-a u 2019. biti 3,3 odsto, a već je bilo svima jasno da će biti preko četiri odsto. Na kraju je i bilo 4,2 odsto. Verujem da će MMF čija misija je sada u poseti Srbiji imati najbolju i najprecizniju ocenu i da će ona biti bliža Vladinoj i NBS oceni“, smatra Nikolić.\nU odgovoru na pitanje Danasa iz kancelarije Svetske banke u Srbiji su poručili da će „objaviti Redovni ekonomski izveštaj o Zapadnom Balkanu tokom ovog meseca“.\nekonomska krizamedjunarodne organizacijeMilojko ArsićNarodna banka SrbijeNBSprivredaprognozeSvetska bankaBeograd\nJedno reagovanje na “Pad BDP-a mnogo manji nego što se strahovalo”\n12. oktobra 2020. u 10.40\nU stvari, vazno je iz kog ugla posmatramo pricu. Zemlje koje zbilja PROIZVODE, pa im proizvodnja padne imaju veliki pad BDP (bruto drustvenog proizvoda). Drzave, kao sto je nasa, koje ne zive od proizvodnje, nemaju taj problem.


SKU: 80700 Categories: Aloe Vera Gel za piće, Imunitet Tags: [:sr]Očuvanje zdravlja[:hu]Egészség megőrzése[:], Alergije, Aloe Vera, Aloe vera gel, IASC Certified, Imunitet, Jacanje imuniteta, Kalijum, SGS Fresenius, Vitamin C\nAloe Vera iz LR-a najviši kvalitet za vaše zdravlje\nAloe Vera gel za piće sa medom – zdravlje i tradicija\nRetko koji drugi prirodni proizvod je toliko prihvaćen i sa već 1000 godišnjom tradicijom kao Aloe Vera. Bilo da su to Meksički Azteci, faraoni drevnog Egipta ili Karlo Veliki, na svojim bezbrojnim putevima i osvajanjima, svi su cenili i čuvali dragocene osobine Aloe Vere. Prilikom proizvodnje prvog Aloe Vera gela za piće, LR je usvojio primer tradicionalnog i originalnog recepta Brazilskog Franjevačkog sveštenika, oca Romana Zaga. U receptu je opisana kombinacija Aloe Vera Gela i čistog cvetnog meda pune vrednosti. LR je optimizovao dalje ovaj recept novim naučnim dostignućima – do njihovog jedinstvenog rezultata: Aloe Vera Gela za piće sa medom!\ndobro izbalansiranu ishranu da biste\nobezbedili zdrav način života!\nPreporučena doza: 3 x 30 ml dnevno


/ Plus / Ekonomija / Usvojen izvještaj o Autocestama FBiH: Prihodi 140 miliona KM, povećan priliv akciza\nKlix.ba08.11.2018. u 14:45\nFederalna vlada je usvojila izvještaj o poslovanju JP Autoceste FBiH d.o.o. Mostar za 2017. godinu, kojim su obuhvaćena izvještaji o finansijama, realizaciji plana poslovanja, nezavisnog revizora, radu Nadzornog i Odbora za reviziju.\nLani su ukupno ostvareni prihodi od 140.518.501 KM, što je 4,42 posto više od\nplaniranih. Prihod po osnovu akciza su veći za 28,38 posto, prvenstveno zbog toga što je u prvom polugodištu izvršena uplata za razliku akciza u visini od 16.662.738 KM.\nPrihodi od akciza bez razlike akcize (deset posto zadržanog iznosa godišnje) bilježe rast od 6,5 posto u odnosu na obračunski period prethodne godine. U izvještajnom periodu nije došlo do povećanja akcize na gorivo, jer još nisu bile usvojene izmjene i dopune Zakona o akcizama BiH.\nPrihodi od naknade za korištenje cestovnog zemljišta bili su devet posto manji u\nodnosu na plan kao posljedica nepuštanja u rad odmorišta Lepenica.\nSaglasnost na rebalans plana Cesta FBiH\nTakođer, Federalna vlada je dala suglasnost na Rebalans plana ovogodišnjeg poslovanja JP Ceste FBiH.


POLITIKA EU-a PREMA SRBIJI DOVEDENA U PITANJE NAKON NIKOLIĆEVOG IZBORNOG USPEHA\nHome > POLITIKA EU-a PREMA SRBIJI DOVEDENA U PITANJE NAKON NIKOLIĆEVOG IZBORNOG USPEHA\nNeki mediji smatraju da bi potpisivanjem SSP-a bila nagrađena zemlja koja ne razume evropske vrednosti.\nUspeh ultranacionalističkog lidera Tomislava Nikolića u prvom krugu srbijanskih predsedničkih izbora izazvao je kritiku spremnosti Brisela da potpiše evropski pred-pristupni ugovor sa Beogradom.\nNeke evropske zemlje tvrde da bi omogućavanje Srbiji da 28. januara potpiše Sporazum o stabilizaciji i pridruživanju (SSP) ohrabrilo prozapadne snage uoči predsedničkog raspleta 3. februara.\nPomenuti Sporazum, koji su Beograd i Brisel parafirali u novembru 2007., predstavlja važan korak na putu Srbije ka konačnom članstvu u zajednici koju čini 27 zemalja. Do sada je taj korak odlagan zbog toga što Beograd nije ispunio glavni preduslov – hapšenje najvažnijeg odbeglog optuženika za ratne zločine, generala Ratka Mladića.\nOstale članice EU-a, pogotovo Holandija, protive se tome da Srbija potpiše pred-pristupni ugovor, tvrdeći da najpre treba uhvatiti Mladića, ili će u protivnom Unija rizikovati kršenje svojih temeljnih vrednosti i principa.\nNa prošlosedmičnim predsedničkim izborima, Nikolić je kao kandidat Srpske radikalne stranke (SRS) – čijem se lideru Vojislavu Šešelju u Hagu sudi za ratne zločine – osvojio 39.4 odsto glasova, dok je njegov glavni protivnik, prozapadni predsednik Boris Tadić sakupio 35.4 odsto, iz čega se zaključuje da će drugi krug biti krajnje neizvestan.\nKao nekadašnji saveznik bivšeg jugoslovenskog predsednika Slobodana Miloševića, Nikolić je počev od 1991. obavljao dužnost potpredsednika Narodne skupštne i još nekoliko visokih funkcija u vlasti.\nPosmatrači strahuju da bi njegov povratak na vlast u Srbiji ugrozio nastojanja Zapada da stabilizuje region. Srbijanski ministar inostranih poslova Vuk Jeremić upozorio je ove sedmice evropske zvaničnike da će, ukoliko u drugom krugu pobedi Nikolić, 2008. biti „godina opasnog življenja“.\nOsnovna razlika između Tadića i Nikolića tiče se njihovih pretpostavljenih reakcija na kosovsko proglašenje nezavisnosti, zatim odnosa prema EU-u, kao i saradnje Srbije sa Haškim tribunalom.\nEtnički Albanci iz srbijanske južne pokrajine Kosovo najavljuju da će narednih sedmica proglasiti nezavisnost.\nTadić je podržao Mladićevo izručenje, a zalaže se i za to da se Srbija, nakon višegodišnje izolacije pod Miloševićem, brzo integriše u EU. Nikolić, sa druge strane, Mladića smatra herojem, i u više je navrata rekao da bivšeg generala ne bi predao Tribunalu.\nAnalitičari kažu da će ishod ovih izbora odrediti da li će se Srbija priključiti EU-u (kao što bi želeo Tadić), ili će prigrliti nacionalizam (čemu je naklonjen Nikolić). Ističu i da bi potpisivanje pred-pristupnog ugovora potkraj ovog meseca ojačalo podršku Tadiću.\nU svojstvu novog predsedavajućeg EU-a, ministar inostranih poslova Slovenije, Dimitrij Rupel, pružio je 24. januara ruku Srbiji, rekavši da joj je „potrebna pomoć u pristupanju Evropskoj Uniji“.\n„Jedan od oblika takve pomoći, ili znak bliskosti, trebalo bi da bude i to što će narednih dana biti potpisan SSP“, kazao je on.\nMeđutim, njegov stav je naišao na oštru kritiku slovenačkih medija. Dnevni list Delo je ove sedmice konstatovao kako svojim nastojanjem da spreči izbor Nikolića EU pokazuje kako je spremna da „zaboravi vlastita načela i laska Srbiji, koju smatra garantom stabilnosti i ključem za rešavanje najvećeg broja problema u regionu“.\nDelo takođe navodi da je „mir na Kosovu postao važniji od generala Mladića u Hagu. EU povlađuje zemlji koja štiti osumnjičenike za ratne zločine i koja ne razume evropske vrednosti“.\nKada su ga početkom ove sedmice novinari u Briselu pitali kakvi su izgledi da Srbija ovog meseca potpiše SSP, visoki predstavnik EU-a za spoljnu politiku i bezbednost, Havijer Solana (Javier Solana), izjavio je kako „EU već izvesno vreme raspravlja o tome.\n„No, još uvek se nadam da će na narednom sastanku ministara EU-a, 28. januara, biti moguće potpisati SSP sa Srbijom, premda to ne mogu da garantujem.“\nMeđutim, malo je verovatno da će Holandija, kao glavni protivnik mekšeg pristupa spram Srbije, promeniti svoj stav po kojem Beogradu ne bi trebalo dozvoliti da potpiše SSP pre no što uhvati Mladića – pa čak ni ako to znači povećanje Nikolićevih šansi u predstojećem drugom krugu predsedničkih izbora.\n„To je stvar principa“, izjavio je holandski ministar inostranih poslova Maksim Verhagen (Maxime Verhagen) u nedavnom intervjuu za nemačko izdanje Fajnenšel Tajmsa (Financial Times).\nOn je pojasnio da će njegova zemlja nastaviti da osujećuje planove predsedništva EU-a da potpiše pred-pristupni ugovor sa Srbijom, sve dok beogradske vlasti ne uhapse Mladića i izruče ga Tribunalu.\n„Dan kada budu izručili Mladića [Hagu] jeste dan kada potpisujem [SSP]“, kazao je Verhagen.\n„Ukoliko želimo da sačuvamo svoj kredibilitet, moramo da se postaramo da i oni koji su optuženi za prvi genocid nakon Drugog Svetskog rata budu izvedeni pred lice pravde. Ovde su ulog vrednosti na kojima je EU utemeljena.“\nSource URL: https://iwpr.net/sr/global-voices/politika-eu-prema-srbiji-dovedena-u-pitanje-nakon-nikoli%C4%87evog-izbornog-uspeha


“On je rekao da će priznati dijete kad se rodi, ali da prvo uradi DNK analizu – rekla je Mujčinović.”\nOtac Elvedina Hamzića znao je sve vrijeme gdje mu se nalazi sin, rekla je ovo za “Avaz” Dženita Mujčinović, djevojka koja tvrdi da je trudna s mladićem oko kojeg se posljednjih dana u javnosti digla velika prašina nakon što je njegova porodica objavila da je nestao.\n– Elvedin Hamzić je bio svojevoljno kod mene. Njegov otac je to znao, bio je tu. Oni su tvrdili da je drogiran, a uopće nije bio ni otet. Momak je spavao sa mnom, dijete je njegovo. Oboje smo tu pogriješili, i on i ja – rekla je Dženita, poručivši da želi da se konačno zaustave priče o tome da je mladić otet.\nU prilog je poslala i fotografiju iz kreveta s Elvedinom Hamzićem, navodeći da se na njoj jasno vidi da “nije otet”.\n– On je rekao da će priznati dijete kad se rodi, ali da prvo uradi DNK analizu – rekla je Mujčinović.\nPrevious article Amerika najjača na svijetu, Srbija u regionu, a nas ni na vidiku\nNext article LIJEPA VIJEST: Nakon 40 godina Brankica Dodig dobila posao\nTužne vijesti: Kamion sletio s puta, vozač poginuo\nMladi poduzetnik iz BiH spasio fabriku od gašenja!\nIako građani Bosne i Hercegovine, bez obzira u kom dijelu žive, gledaju kako da doguraju finansijski do narednog mjeseca, oni koji imaju, a to su uglavnom političari, ne staju na loptu, već je nabacuju jedni drugima.\nAmerika najjača na svijetu, Srbija u regionu, a nas ni na vidiku\nLIJEPA VIJEST: Nakon 40 godina Brankica Dodig dobila posao\nBranislav Borenović u bunilu: “Moram razočarati gospodina Milorada Dodika jednom činjenicom”\nIzbori u Njemačkoj i prvi rezultati, Ahmed Husagić direktno: “Za Bosnu će više više nego pozitivna biti pobjeda SPD-a”


U Kini stradalo 38 rudara u dve nesreće | Novosti.rs\nU Kini stradalo 38 rudara u dve nesreće\n03. 12. 2016. u 12:06\nNajmanje 38 rudara stradalo je ove nedelje u eksplozijama u dva rudnika uglja, na severu i severoistoku Kine\nNajmanje 38 rudara stradalo je ove nedelje u eksplozijama u dva rudnika uglja, na severu i severoistoku Kine, preneli su danas državni mediji.\nPrva eksplozija dogodila se u utorak uveče u privatnom rudniku u provinciji Hejlongđang na severoistoku Kine, gde su 22 rudara ostala zatrpana. Agencija Sinhua je javila da je u toj nesreći stradao 21 rudar i dodala da spasioci danas pokušavaju da dođu do jedinog preživelog radnika koji je tri dana blokiran ispod zemlje.\nDruga nesreća se desila u pronvinciji Čifeng na severu i u toj eksploziji je poginulo 17 rudara, preneli su danas tamošnji lokalni mediji i dodali da je blokirano nekoliko rudara čiji se tačan broj još ne zna.\nKina je prvi svetski proizvođač uglja i nesreće u tim rudnicima su veoma česte.


Ministar kulture u poseti Smederevu – Semendria\nMinistar kulture u poseti Smederevu\n28. april 2012. KULTURA – Ministar kulture, informisanja i informacionog društva Predrag Marković otvorio je stručnu radionicu pod nazivom „Rehabilitacija kulturnog nasleđa Srbije: izazovi i prespektive“.\nTom prilikom ministar kulture podsetio je da je u okviru regionalnog projekta finansiranja Srbija tokom 2011. godine sprovela demokratskiji postupak tokom koga je 9 zavoda predložilo 32 projekta, od čega u proces izvodljivosti ulazi 13 objekata sa teritorije cele Srbije.\nU nastavku posete ministar kulture je uz blagoslov vladike Ignjatija i u prisustvu građana i čelnika Smedereva otvorio radove na konzervaciji i prezentaciji srednjovekovne crkve u sakralnom kompleksu Velikog grada Smederevske tvrđave za koju je Ministarstvo odvojilo vanredna sredstva u iznosu od 5.000.000 dinara.\nZa projekat obnove Jezavskog bedema između Kule 7 i Kule 10 Ministarstvo je u 2012. godini izdvojilo 12.000.000 dinara, a radovi će biti nastavljeni u narednih nedelju dana, dok je 1.000.000 dinara opredeljeno za drugu fazu statičke sanacije Kule 11 Smederevske tvrđave.\nMinistarstvo kulture, informisanja i informacionog društva je po konkursima čiji su rezultati objavljeni u 2012. godini sufinansiralo 21 program/projekat iz Smedereva sa 20.535.200 dinara\n« Sve je spremno za Tvrđava teatar\nUgovor o adaptaciji poljoprivrednog objekta “Sloga” »


Ministar Siniša Mali čestitao je porodici Palušek na vrednoj nagradi i istakao da je Verina koverta izvučena iz bazena u kome se u tom trenutku nalazilo preko tri miliona koverata.\n„Drago mi je što ste rešili da nastavite da učestvujete u nagradnoj igri i što ste svaku vašu kupovinu završavali uzimanjem fiskalnog računa“, rekao je Mali.\n„Želim da se zahvalim svim građanima Srbije, jer ovi podaci pokazuju da nam se privreda pokreće, da je ekonomija krenula da raste. To znači da je svest građana da uzimamo fiskalne račune i tako vodimo računa o uređenoj i zdravoj Srbiji takođe porasla“, istakao je Mali i izrazio uverenje da će Verin primer doprineti da još veći broj građana Srbije nastavi i u većoj meri da koristi šansu da prilikom svake kupovine uzima fiskalne račune.\nGovoreći na temu borbe protiv sive ekonomije, ministar finansija je naglasio da će do septembra Srbija imati novi akcioni plan za suzbijanje sive ekonomije, ali da najveći deo te borbe čine sami građani uzimanjem fiskalnih računa prilikom svake kupovine.\n„Nagradna igra se nastavlja. Pozivam sve građane da učestvuju, sakupljaju fiskalne račune, šalju koverte i time doprinesu izgradnji lepše, bolje i uređenije Srbije“, zaključio je Mali.\nOvom prilikom, srećna dobitnica Vera Palušek, koja inače živi u Bačkoj Topoli, istakla je da je veoma uzbuđena jer se ovako nečemu nije nadala.\n„Hvala gospodinu koji je baš moju kovertu uzeo u ruke. Svima želim da poručim da ne odustaju, da šalju koverte i račune jer je to važno i za državu i za nas. Ni ja neću odustajati, nastaviću i dalje da sakupljam i šaljem“, rekla je gospođa Palušek.


Mali: Majkama od države 20.000 evra VIDEO - Biz - B92.net\nMali: Majkama od države 20.000 evra VIDEO\nBeograd -- "Država æe pokloniti do 20.000 evra majkama za kuæu ili stan", rekao je danas ministar finansija Siniša Mali.\nIzvor: B92.net nedelja, 20.02.2022. | 10:21 -> 10:41\nRadi se o novcu kojim Srbija subvencioniše gradnju kuæe ili kupovinu stana.\n"Ta nekretnina æe ostati na njima kako bi imale sigurnost", izjavio je Mali gostujuæi u jutarnjem programu TV Prva.\n"Želja nam je da podstaknemo pronatalnu politiku i mislim da æe ovo doprineti mnogo veæem broju dece i olakšati parovima stvaranje potomstva", dodao je Mali.\nPrema njegovim reèima, ukoliko gradite kuæu država æe vam refundirati troškove do 20.000 evra kao poklon, a ukoliko kupujete stan možete na keš ili kredit u oba sluèaja država daje 20 odsto ili pomoæ od 20.000 evra. "Jedino ogranièenje imate zabranu otuðenja u narednih 5 godina èime smanjujemo moguænost zloupotreba", objasnio je Mali.\n"Još jedanput pokazujemo koliko želimo da podržimo mlade braène parove. Donesena je uredba i oèekujemo da narednih dana krenemo sa sprovoðenjem pomoæi", kaže Mali\nNovac je obezbeðen za sve, ko god se prijavi, istakao je.\n"Ova mera nije oroèena samo na ovu godinu, svako ko se bude prijavio imaæe moguænost da dobije taj novac. Nema ogranièenja starosnog za parove", dodao je Mali.\n"Za najugroženije pomažemo do 50 odsto vrednosti nekretnine", istakao je ministar finansija.\nOgranièavajuæi faktor za prijavu je i da supružnici imaju ukupna primanja ispod dve proseène zarade, odnosno da imaju manje od oko 1.200 evra zajedno, pošto je proseèna plata 610 evra, objasnio je.\nKako kaže, ministarstvo za rad tek treba da izaðe sa konkretnim i preciznim procedurama. Preko lokalne samopurave æe se proces sprovoditi, a spisak dokumenarta koje treba da se podnesu æe biti objavljen naknadno.\n"Od 1. januara isplaæujemo 300 hiljada za svako prvoroðeno dete, za drugoroðeno imate i 10.000 u periodu od dve godine, a 12.000 za treæeroðeno u roku od 10 godina", podsetio je Mali.\nPrijavljivanje mladih za 100 evra 16. maja\nIlustracija: Shutterstock/Stiller Kraske\n"Pre tri nedelje smo isplatili mladima 100 evra. Oni koji su se prijavili ne moraju ponovo", naveo je Mali.\nKako je naglasio, prijave se podnose od 16. maja do kraja maja.\n"Prvog, 2. 3. juna isplatiæemo na raèune svih mladih po 100 evra", najavio je Mali\n"Preko milion mladih je u prvoj turi dobilo 100 evra pomoæi", podstio je ministar finansija.\n"Ovo je prevashodno ekonomska mera, ne glasaju mladi od 16-18 godina. Ovo je mera koju sprovodimo veæ dve godine", rekao je ministar pšovodom optužbi da davanje pomoæi mladima predstavlja podmiæivanje pred izbore.\n"Nabavili smo ogromne kolièine robnih rezervi, ta roba stiže ili je veæ stigla u naša skladišta", naglasio je Mali govoreæi o opštem stanju u državi. "Naše javne finansije su stabilne i pokazujemo da ispunjavamo obeæanja koja smo dali", rekao je Mali.


08/01/2016 - Ozonpress :: internet portal\n//8 januara, 2016\nKome i zašto smeta proslava Božića u Srbiji?\nSaopštenje Nove Srbije Нова Србија подржава обележавање Божића уношењем бадњака у зграду Председништва Србије као и одлуку Владе Републике Србије о издвајању 10 милиона динара за обнову Цркве Светог Вазнесења у Чачку и сматра да тиме ни на који начин није прекршен Устав Србије...\nČačani tuže Ministarstvo zbog crvljivog krompira\nDevet poljoprivrednih proizvođača iz tri čačanska sela podneli su Višem sudu u Čačku tužbu protiv Ministarstva poljoprivrede zbog uništenog prošlogodišnjeg roda krompira i zahtevaju odštetu od 44 miliona dinara. Oni tvrde da ih Savetodavna služba ministarstva nije obavestila o...\nČačanka Jana Bojović (16), jedna od najperspektivnijih srpskih juniorki i juniorska reprezentativka Srbije do 18 godina, na ITF turniru u indijskom gradu Chandigaru ušla je u polufinale iz kvalifikacija. Na tom putu je izmedju ostalih pobedila šampionku Indije Sathwiku Samu i...\nTužna istorija čačanskog školstva\nU godinama Prvog svetskog rata sve školske zgrade u čačanskom okrugu bile su upropašćene, iz njih izneto sve što se moglo. Neokrečene, bez prozora i vrata, sa razgrađenim dvorištima, jer je austrougarska vojska pogorela plotove. Sve škole su ostale bez zvona jer je neprijatelj i...\nPet najboljih država za pronalaženje posla\nEstonija, Norveška, Velika Britanija, Austrijai Danska pružaju najbolje izglede za posao u Evropi, a ove zemlje su čak bolje ili u rangu sa Sjedinjenim Američkim Državama za zapošljavanje van matične zemlje, pokazalo je istraživanje američkog portala Glasdor (Glassdoor), koji se...


Maljković u Areni pružao podršku boksu i uručio "Zlatnu rukavicu"\n25.11.2017. 18:43 > 22:02\nJubilarna 60. "Zlatna rukavica", koja se ovog vikenda održala u Areni, označila je Beograd kao centar evropskog boksa ovih dana.\nNa tribinama naše najveće hale bila su mnoga poznata imena, a podršku je pružio i Božidar Maljković, predsednik Olimpijskog komiteta Srbije.\nOn je bio specijalni gost Bokserskog saveza i mečeve je posmatrao u društvu legendi ovog sporta, Vujkovića, Puzovića, Škara... Maljković je na kraju i predao "Zlatnu rukavicu" pobedniku Sandru Poletanu, bokseru iz Banjaluke.\nPredsednik OKS je proteklih dana boravio na radnim i vrlo uspešnim sastancima u Lozani, gde se sastao sa predsednikom MOK-a Tomasom Bahom, i u Zagrebu, gde je generalni sekertar OKS-a Đorđe Višacki izabran za člana Izvršnog odbora Evropskih olimpijskih komiteta.\nProslavljenom košarkaškom treneru nije bilo teško da posle toga dođe u Arenu, podrži učesnike i samu spektakularnu organizaciju.


Sreda, 22. maj 2002.\nPauel posle razgovora s Đinđićem i Svilanovićem saopštio\nAmerika obnovila pomoć Jugoslaviji\nOdluci doprinelo usvajanje haškog zakona i predaja optuženih\nVAŠINGTON (Tanjug) - Sjedinjene Američke Države obnoviće ekonomsku pomoć Jugoslaviji, zamrznutu 1. aprila, saopštio je juče američki državni sekretar Kolin Pauel.\nČekaju se hapšenja\nZamenik glavnog tužioca Haškog tribunala Grejem Bluit, povodom jučerašnje odluke o odmrzavanju američke pomoći SRJ, optužio je zvanični Beograd da nije ispunio svoje obaveze da uhapsi i isporuči Tribunalu osumnjičene za ratne zločine. "Nismo videli da su beogradske vlasti privele ijednog pojedinca i nadamo se da će se to desiti, jer dok ne dođe do hapšenja Beograd nije ispunio svoje obećanje da će sarađivati sa Tribunalom", rekao je Bluit Rojtersu.\n- Rano jutros sam potpisao sertifikaciju - izjavio je Pauel novinarima posle razgovora sa jugoslovenskim ministrom inostranih poslova Goranom Svilanovićem i srpskim premijerom Zoranom Đinđićem, koji borave u poseti Vašingtonu.\nOn je dodao da će rezultat toga biti nastavak američke pomoći. Pomoć od 40 miliona dolara, kao deo paketa od 120 miliona dolara koju su Sjedinjene Američke Države namenile Jugoslaviji za ovu fiskalnu godinu, zamrznuta je od 1. aprila, u očekivanju "sertifikacije", odnosno odluke Stejt departmenta kojom se potvrđuje da Beograd na zadovoljavajući način sarađuje sa Međunarodnim tribunalom za zločine počinjene na tlu bivše Jugoslavije.\nPauel je rekao da su osnova za odluku o odmrzavanju pomoći bili usvajanje zakona o saradnji sa Haškim tribunalom u jugoslovenskom parlamentu i dobrovoljna predaja jednog broja osumnjičenih za ratne zločine Haškom tribunalu.\nPovoljno za izvoznike\nRepublički ministar finansija Božidar Đelić izrazio je nadu da odluka američkog državnog sekretara znači da u odnosima između Beograda i Vašingtona neće više biti bilo kakvih uslovljavanja. "Današnja odluka Stejt departmenta otvara put za dobijanje statusa najpovlašćenije nacije u trgovini sa SAD, što znači da će naši izvoznici, a najveći su trenutno Tigar i Knjaz Miloš, biti oslobođeni plaćanja carina pri izvozu u Ameriku", rekao je Đelić.\nDPS ne prihvata dogovor DOS-a i "Zajedno za Jugoslaviju"\n17:30h Izaslanici EU razgovaraju sa crnogorskim zvaničnicima\nTanić: Lideri SPO-a, ND-a i Ratko Marković govore neistine\n17:45h Milan Martić juče prvi put pred sudijama Haškog tribunala\n18:00h Nenad Radosavljević kandidat za Štajnerovog savetnika\n18:10h Pauel saopštio: Amerika obnovila pomoć Jugoslaviji\n18:20h Čović o zahtevima Haškog tribunala\n18:35h Predstavljen Nacrt zakona o kontroli službi bezbednosti\n18:50h Načelnik GŠ VJ general Pavković: Nemoguće potčinjavanje KOS-a\n19:10h Savet Evrope zaseda 28. maja\n00:15h Zoran Živković, savezni ministar policije, o haškim optuženicima


Pristalice VMRO DPMNE upale su 27. aprila u Sobranje, nezadovoljne time što je parlmentarna većina izabrala Talata Džaferija za predsednika parlamenta\nAmbasadorka Srbije u Skoplju Dušanka Divjak-Tomić bila je danas na razgovoru u Ministarstvu spoljnih poslova Makedonije gde je pozvana da objasni prisustvo savetnika u ambasadi Srbije i pripadnika BIA Gorana Živaljevića u makedonskom Sobranju tokom upada demonstranata, prenosi Beta.\nPosle razgovora koji je trajao nešto više od jednog sata, ambasadorka Srbije nije davala izjave novinarima, dok je Ministarstvo spoljnih poslova Makedonije najavilo da će objaviti saopštenje.\nIz Ambasade Srbije novinare upućuju na srpsko Ministarstvo spoljnih poslova i izjavu ministra Ivice Dačića koji je sinoć rekao da pripadnik BIA Goran Živaljević ulaskom u Sobranje u noći kada su u to zdanje upali demonstrani nije prekršio diplomatske protokole i da je samo obavljao svoj posao.\n"Nije učestvovao u krivičnom delu, samo je izveštavao o situaciji u Makedoniji, jer Srbija mora da zna kako se ta situacija može odraziti na nacionalne i državne interese", rekao je sinoć Dačić novinarima u Beogradu.\nPrema njegovim rečima, Živaljević nije uradio ništa da naruši Bečku konvenciju i diplomatske protokole i njegov je posao da informiše šta se dešava u Makedoniji i da li u tim dešavanjima učestvuju i građani Srbije.\nGoran Živaljević, oficir BIA i savetnik u ambasadi Srbije u Skoplju, bio je 27. aprila u Sobranju kada su u zgradu upale pristalice VMRO DPMNE nezadovoljne time što je parlmentarna većina izabrala Talata Džaferija za predsednika parlamenta.\nSrpski diplomata je potvrdio tu informaciju, ali je rekao da je Živaljević tamo bio po službenoj dužnosti, da vidi da li u incidentu učestvuju osobe iz Srbije, navijači ili ekstremisti.


Majstori neće da rade ni za 2.000 EUR, njihov odlazak tek će se osetiti! - Bizlife.rs\nMajstori neće da rade ni za 2.000 EUR, njihov odlazak tek će se osetiti!\nNedostatak građevinskih radnika u Srbiji, zbog odlaska u inostranstvo izazvao je poskupljenje njihovog rada, što će se odraziti na rast cene stanova, kao i održavanja i izgradnje novih infrastrukturnih objekata.\nManjak je kvalitetnih radnika svih profila i to će se tek osetiti u narednom periodu. Posebno zabrinjava njihov deficit u sektoru održavanja složenih energetskih sistema, jer to može da oteža sanaciju nekih potencijalnih havarija.\nOvako Goran Rodić iz Građevinske komore Srbije objašnjava za “Večernje novosti” trenutno stanje u toj delatnosti.\n„Veće srpske građevinske firme koje su angažovane na ozbiljnim poslovima moraju kvalitetne domaće majstore, kojih je ostalo malo, da plaćaju mnogo više nego ranije. Rukovaoci na složenijim mašinama zarađuju 2.000 evra mesečno“, objašnjava Rodić.\nSrpska preduzeća to ne mogu da im obezbede, jer rade kao podizvođači za, kako tvrdi, mnogo niže cene nego inostrani izvođači koje angažuje država.\nDodaje da te strane kompanije naše radnike ovde plaćaju po satu od 3 do 12 evra, dok je u Zapadnoj Evropi ta vrsta poslova četiri puta skuplja.\nGovoreći o srpskim majstorima koji su otišli u potrazi za “boljim životom”, Goran Rodić navodi da se u inostranstvu najviše traže i plaćaju naši rukovaoci mašina, majstori koji imaju praksu na održavanju energetskih sistema, radnici mašinske i elektro struke, industrijski izolateri, montažeri skela, keramičari, stolari, varioci, suvomontažeri.\n„Skupo će nas koštati što nemamo kvalitetne radnike za održavanje i kapitalne remonte velikih i složenih energetskih sistema. Postoji opasnost da neka veća havarija neće moći u kratkom roku i efikasno da se otkloni“, ocenjuje Rodić i ističe da je država kao najveći investitor prva na potezu da sačuva radnu snagu, tako što će domaćim građevinskim kompanijama dati tretman glavnog izvođača.\nIZ Ministarstva građevinarstva poručuju da je država u prethodnom periodu stvorila uslove da građevinska industrija može da radi i da se razvija.\nKako bi se omogućilo da srpske firme lakše dobijaju poslove i da se dodatno ojača domaća operativa, ukazuju, krajem prošle godine formirana je Radna grupa za koordinaciju i utvrđivanje mera za podsticaj domaće građevinske industrije u kojoj su predstavnici pet ministarstava i Udruženje banaka Srbije.\n„Njihov zadatak je da naprave akcioni plan u cilju povećanja konkuretnosti srpskih građevinskih kompanija na domaćem i inostranom tržištu. Neke od mera koje bi Radna grupa mogla da razmatra odnose se na program subvencija za nabavku opreme za građevinske i putarske kompanije, lakše dobijanje bankarskih garancija, praćenje potreba za profilima građevinske struke, unapređenje obrazovnih profila i druge“, navode iz Ministarstva.


Tetra Pak - kroz igru do svesti o značaju recikliranja - Retail Serbia\nČitav vikend je protekao u promociji zaštite životne sredine i obnavljanja prirodnih resursa a Tetra Pak zona je i ove godine postala prava mala fabrika reciklaže.\nTokom oba festivalska dana posetioci su bili u prilici da prisustvuju demonstraciji procesa reciklaže upotrebljene Tetra Pak ambalaže, od pravilnog pražnjenja i odlaganja upotrebljene ambalaže do pravljenja papira. Na taj način, građani su na licu mesta mogli da vide kako njihov ambalažni otpad ponovo postaje vredan materijal od kojeg se stvaraju novi proizvodi.\nMnogi su zajedno sa svojom decom bili učesnici akcije “Moja prva biljka, moja prva reciklaža”. Svi učesnici akcije su donošenjem najmanje 5 upotrebljenih tetra pak pakovanja za recikliranje, na poklon dobili sadnicu, navodi se u saopštenju kompanije Tetra Pak Srbija.\nTetra Pak je vodeća svetska kompanija za proizvodnju rešenja za preradu i pakovanje prehrambenih proizvoda. Usko sarađujući sa našim kupcima i dobavljačima, mi pružamo bezbedne, inovativne i ekološki ispravne proizvode koji svakog dana ispunjavaju potrebe stotina miliona ljudi u više od 170 zemalja širom sveta. Sa više od 23.000 zaposlenih u preko 80 zemalja, mi verujemo u vođenje odgovorne industrije i održivi pristup poslovanju. Naš moto, "ŠTITI ŠTO JE DOBRO" (eng,PROTECTS WHAT'S GOOD™), odražava našu viziju da hranu učinimo bezbednom i dostupnom svuda.


Posjetite “Mentorstvo socijalnih preduzeća” 4. decembra u m:tel Digitalnoj fabrici – Bankar.me\nNovember 19, 2018 SVE VIJESTI, TRENINZI & SEMINARI Leave a comment\nU okviru događaja biće organizovano takmičenje za mentorstvo socijalnih preduzeća, na kome će biti predstavljeno 8 preduzeća sa jasnim uticajem na zajednicu, koja će se takmičiti za besplatnu mentorsku podršku u trajanju od 12 mjeseci.\nProgram Razvoj socijalnih preduzeća, razvili su CEPS i EFSE Entrepreneurship Academy (Akademija za preduzetništvo) u cilju podrške preduzetnicima da svoj biznis iz početne dovedu u fazu rasta i razvoja. Program pored mentorske podrške ima za cilj i unaprijeđenje preduzetničkih znanja i vještina, tako da će u drugom dijelu događaja biti predstavljena knjiga “Pank Poduzetnici”, koja prati 15 godina borbe za humaniju ekonomiju naših kolega iz ACT Grupe iz Čakoveca (Hrvatska).\n“Pridružite nam se u utorak 04. decembra u Mtel Digitalnoj fabrici! Učešce je besplatno, ali je broj mjesta ograničen, tako da Vas molimo da rezervišete svoje mjesto do petka 30. novembra! Za prijavu i sve dodatne informacije kontaktirajte nas putem e-maila: [email protected].”, poručuju organizatori.\nPOJMOVI"Mentorstvo socijalnih preduzeća" mtel digitalna fabrika\nPrevious Bitkoin pao na novi 13-mjesečni minimum\nSljedeći MANS: Većina javnih preduzeća ne objavljuje ni polovinu informacija


SAD nagovaraju Mađarsku da odustane od “Turskog toka” – Visegradlive.com\nHome / Region / SAD nagovaraju Mađarsku da odustane od “Turskog toka”\n1 sedmica ago\tRegion, Srbija, Svijet 37 Views\nBudimpešta — Američki državni sekretar Majk Pompeo planira da tokom posete Mađarskoj naredne sedmice odvrati tu zemlju od davanja podrške Turskom toku.\nKako navodi neimenovani visoki zvaničnik američke administracije, Pompeo će tokom posete Evropi od 11. do 15. februara, obići Budimpeštu, Bratislavu, Varšavu, Brisel i Rejkjavik.\n“U Mađarskoj ćemo nastaviti da se zalažemo za diversifikaciju energetskih zaliha u centralnoj Evropi. Sekretar će pozvati Mađarsku da se snažnije angažuje oko završetka projekta na hrvatskom ostrvu Krk za uvoz (američkog) tečnog prirodnog gasa, kao i gasovoda BRUA, i odvratiti Mađarsku od davanja podrške Turskom toku”, rekao je neimenovani zvaničnik na konferenciji za novinare u Stejt departmentu.\nOn je dodao da će SAD izraziti jasnu podršku Višegradskoj četvorci i Inicijativi tri mora kao platformama za, kako je rekao, umanjenje kineskog i ruskog uticaja u regionu, navodi se na sajtu Stejt diparmenta.\nPrevious Počela proizvodnja novog Škodinog modela FOTO\nNext Zeleno svetlo za odstrel divljih svinja zbog kuge


Šesti Festival italijansko-srpskog filma - Dan u Beogradu\nNaslovna » Izlasci » Festivali » Šesti Festival italijansko-srpskog filma\nFestival italijansko-srpskog filma (detalj sa plakata)\nAh Neša 18. septembar 2021. Festivali Postavite komentar\nOrganizator manifestacije u Uzun Mirkovoj 1 je kulturno udruženje Excellence International. Festival promoviše mlade italijanske i srpske autore i predstavlja mesto susreta autora, producenata, distributera, novinara i glumaca iz filmske industrije.\nFestival se otvara u subotu, 18. septembra, u Kinoteci projekcijom filma „Ružne bajke“ (2020) u režiji Damjana D’Inočenca i Fabija D’Inočenca, koji je osvojio nagradu za najbolji scenario na Filmskom festivalu u Berlinu 2020. i pet nagrada David di Donatello (za najbolji film, režiju, originalni scenario, produkciju i montažu).\nU narednim danima uslediće film „Ja i Anđela“ (2021) Herberta Simonea Paranjanija, kome je ovo svetska premijera u bioskopima, „Burako, fatalna igra karata“ (2019) Đulijane Gambe, „Nur“ (2019) Mauricija Zakara, „Hteo sam da se sakrijem“ (2020) Đorđa Diritija, „Očenaš“ (2020) Klaudija Nočea. Na programu je i svetska premijera filma „Edi i Sani“ (2021) u režiji Dezmonda Deveniša u produkciji Andree Jervolina.\nFestival italijansko-srpskog filma – program u Kinoteci\n20.15… Svečano otvaranje\n20.30… Ružne bajke\n18.00… Ja i Anđela\n20.30… Burako, fatalna igra karata\n(2019), režija: Mauricio Zakaro\n20.30… Hteo sam da se sakrijem\n(2020), režija: Đorđo Diriti\n(2020), režija: Klaudio Noče\n(2021), režija: Dezmond Deveniš\nTagovidomaći film festival italijansko-srpskog filma festivali film italijanski film izlasci kinoteka leto u beogradu\nPrethodni Auto trka „Ušće 2021“ (kružna trka i auto slalom) i izmene u saobraćaju i na linijama JGP\nSledeći Noćna besplatna štafetna trka u paru: Prevaziđi prepreke


Kancelarija za KiM: Priština ne može da pripiše non pejper Beogradu - Politika - Dnevni list Danas\nPočetna » Vesti » Politika » Kancelarija za KiM: Priština ne može da pripiše non pejper Beogradu\nKancelarija za KiM: Priština ne može da pripiše non pejper Beogradu\nKancelarija Vlade Srbije za Kosovo i Metohiju saopštila je danas da su nastojanja Prištine da navodni „non-pejper“ o Кosovu, pripišu zvaničnom Beogradu „samo perfidni pokušaj da se prikrije njegov pravi autor“.\nU saopštenju se navodi da se „takav dokument nije pojavio ni u jednom beogradskom mediju, već u prištinskim medijima i to dan nakon što je obelodanjeno kada će biti nastavljeni briselski pregovori“ Beograda i Prištine.\n„Zato bi Prištini bilo bolje da se dobro pripremi za dijalog, a Aljbinu Кurtiju da današnje razgovore u Briselu vodi u duhu normalizacije odnosa sa Beogradom, nego što energiju rasipa na lažne vesti. Beograd ostaje pri čvrstoj poziciji da su pregovori i dijalog jedini put ka pronalaženju trajnog i održivog rešenja, a to se ne može postići nikakvim tajnim dokumentima ili nečijom listom želja. Podjednako kao što predsednika Aleksandra Vučića niko pritiscima i ucenama ne može naterati da prizna takozvano Кosovo“, navodi se u saopštenju.\nPredsednica Kosova Vjosa Osmani je juče, nakon objavljivanja „non pejpera“, napisala na svom Fejsbuk profilu da je to „stara strategija Srbije, ali i Rusije“, kako bi se „takav pristup normalizovao i postao deo dnevne rasprave, a zatim i agende dijaloga“, ocenjujući da su zahtevi izneti u „non pejperu“ „opasni i destabilizujući“.\nOna je navela da „nijedan ‘non-pejper’ ne može da promeni prioritete ili pravedne zahteve u odnosu na Srbiju – rasvetljavanje sudbine nestalih osoba, pravdu i ratnu odštetu“.\nNavodno nemački i francuski „non pejper“ o Kosovu, čiji tekst je juče objavljen u kosovskim medijima, predviđa specijalnu autonomiju za sever Kosova i za Srpsku pravoslavnu crkvu, kao i priznanje nezavisnosti Kosova od strane Srbije.\nNemački ambasador na Kosovu Jern Rodeje demantovao da je u pitanju „lažna vest“, odnosno da „non pejper možda postoji ali sigurno ne kao nemačko-francuski“ dokument.\nKancelarija za Kosovo i MetohijuKosovoNon -pejperPriština\nJedno reagovanje na “Kancelarija za KiM: Priština ne može da pripiše non pejper Beogradu”\n28. aprila 2021. u 18.36\npregovaraju Srbija i Kosovo. Vlada Srbije i vlada Kosova. A ne G. Vesic kao predstavnik Beograda i neki njegov pandan iz gradske vlasti Pristine


Za kancelarijska dokumenta izuzetnog kvaliteta\nYou are at:Home»Prethodna izdanja»106»Za kancelarijska dokumenta izuzetnog kvaliteta\nCanon, vodeći svetski isporučilac imaging rešenja, nedavno je predstavio najnovije nagrađivane uređaje iz imageRUNNER ADVANCE serije. Kolorni A3 višefunkcionalni štampači (MFP) razvijeni su da zadovolje zahteve korisnika kada su u pitanju obim i kvalitet štampe čak i u najzahtevnijim kancelariskim okruženjima, istovremeno snižavajući cenu štampe u poslovnim okruženjima.\nZa višekorisnička odeljenja u okviru velikih organizacija, C7500 serija nudi rešenje profesionalnog kvaliteta štampe sa svim fukcijama koje zahtevaju velika, enterprise preduzeća. Za preduzeća koja žele da se istaknu kroz kvaliutet svojih štampanih dokumenata, C7500 serija koristi imagePRESS tehnologiju, vodeću u industrijskom opsegu, pružajući jasan i živopisan kvalitet štampe koji pomaže u izgradnji i povećanju vrednosti brenda.\nMaksimizujte povrat investicije\nVrednost kvalitetno štampanih dokumenata raste s porastom biznisa, a serija C7500 proizvodi atraktivne dokumente u samom preduzeću, zahvaljujući različitim opcijama za završnu obradu i štampi na širokom spektru medija. Serija C7500 predstavlja neverovatnu vrednost preduzećima zahvaljujući pouzdanosti, dajući izvanredne rezultate svaki put iznova, čak i u okruženjima gde je štampa intenzivna…


Kozmeticki tretmani lica Beograd - dermatolog, dermatoloska ordinacija Dermatim\nKozmetički tretmani kože lica koji se sprovode u našoj ordinaciji su visoko profesionalni i u potpunosti prilagodjeni tipu kože svakog pacijenta.\nTretmani kože koji se sprovode u našoj ordinaciji omogućavaju ne samo čišćenje kože od viška sebuma i nečistoće, već i hidriraju kožu, poboljšavaju njenu prokrvljenost, stimulišu produkciju kolagena i elastina, te usporavaju stvaranje bora i starenje kože.\nNaši kozmetički tretmani su prilagodjeni svim tipovima kože: normalnoj koži lica, suvoj koži lica i masnoj i aknama sklonoj koži lica. Kod nas možete obaviti i tretman lica voćnim kiselinama (odgovara svakom tipu kože), tretman čišćenja lica, vitaminski tretman, tretman sa enzimskim pilingom i tretman hidratacije kože lica.\nZnačajno je da napomenemo da Vas, pre bilo kog kozmetičkog tretmana pregleda lekar specijalista dermatovenerolog, obzirom da postoje oboljenja koja su kontraindikovana za odredjene kozmetičke tretmane.\nTakodje, za Vas je značajno da u našoj ordinaciji kozmetičke tretmane lica obavlja medicinsko osoblje srednje stručne spreme sa dodatnom diplomom diplomiranog kozmetičara.\nPregled mladeza, dermoskopija\nLečenje i uklanjanje celulita


Praznična atmosfera u KUD “Eđšeg”: Mikulaš podelio 140 paketića deci – TV Kikinda\nSveti Nikola ili Mikulaš je praznik koji 6. decembra obeležavaju katolički vernici, a najviše mu se raduju deca. Tradicionalni doček belobradog deke organizovan je i ove godine u KUD “Eđšeg” gde je 140 mališana obradovano poklon paketićima.\n–Podelili smo 140 paketića za decu iz vrtića i đake osnovnih škola. Od toga su kao i svake godine 14 paketića dobila deca iz Mokrina koja fakultativno uče mađarski jezik. Decu je zabavila i predstava koju su nastavnica u OŠ “Feješ Klara” Violeta Momić i Šandor Kiralj, reditelj u “Eđšegu” pripremili sa đacima sedmog razreda. Podelu paketića organizovali smo u dve grupe, zbog epidemiološke situacije, navodi Ramona Tot, predsednica KUD “Eđšeg”.\nU ovogodišnjoj predstavi Mikulaša je zaboleo zub, a deca su mu pomogla da uspešno ode kod zubara i na vreme stigne da podeli paketiće. Mališanima u publici preneo je i pouku o tome koliko je važna nega i zdravlje zuba.\n-Ovo je najlepši trenutak darivanja dece, kada znate sa koliko nestrpljenja i radosti su očekivali da dobiju poklone i susretnu se sa Mikulašem. Deci poručujem da slušaju roditelje, učitelje, nastavnike, a ja ću doći i iduće godine da ih ponovo obradujem– rekao je belobradi deka.\nPrema narodnom običaju, uoči Svetog Nikole deca treba da očiste cipele i čizme u koje će Mikulaš za njih ostaviti darove. Noću 5. ili u zoru 6. decembra Mikulaš posećuje mališane i ako su u protekloj godini bili dobri ostavlja im poklone u cipeli. Paketiće za decu pripremili su članovi KUD-a “Eđšeg”, kao i donatori iz Kikinde i inostranstva.\nSveti Nikola poznat je po plemenitosti i mudrosti. Prema verovanju, uvek se borio protiv nepravde, pomagao je siromašne, ozdravljao bolesne, pre svega decu, pa se i slavi kao zaštitnik najmlađih. Legende o njemu i dalje žive, a kroz lik Deda Mraza, nastavio je da usrećuje decu širom planete.\n7 decembra, 2021 Rubin Rubin\nDruštvo, Kikinda na webudeca paketići , doček Mikulaša , Eđšeg , Mikulaš , Ramona Tot\n← Foto Safari u pohodu na kikindske atrakcije Gradonačelnik ugostio Andreja Popovića, dobitnika nagrade SANU →


Haradinaj u Bondstilu sa Dučićem\nTanjug 1. avgusta 2018. 17:36\nPRIŠTINA – Kosovski premijer Ramuš Haradinaj danas je u Nato bazi Bondstil, a u razgovoru s komandantom Nikom Dučićem rekao da su izjave srpskih sveštenika o podeli Kosova neosnovane i da su samo spekulacije.\n„Svi stanovnici Kosova bi trebalo da se osećaju sigurnim. Američki vojnici su uradili dobar posao na Kosovu i došao sam ovde da se zahvalim američkim vojnicima na njihovom doprinosu“, rekao je Haradinaj, a prenela RTK na srpskom jeziku.\nKomandant Bondstila, govoreći o saradnji KFOR sa Kosovskim bezbednosnim snagama (KBS), naveo je da je današnja Haradinajeva poseta prva poseta nekog kosovskog premijera ovom vojnom kampu, a Srbe je, zbog toga što odlaze iz KBS, pozvao da ostanu u kosovskim institucijama.\n„Što se tiče Srba u KBS, veoma je pogrešno vršiti pritisak na njih da podnesu ostavke. Ovde se izvanredno obučavaju i imaju mogućnosti da zarade. A to je preduslov za održavanje porodice, a najvažnije je za ostanak na Kosovu. Ja sam razgovarao sa Srbima u KBS, oni žele da ostanu ovde, da odgajaju svoju decu, da služe i uče tokom boravka u KBS“, rekao je Dučić.\nSSP: Histerična reakcija Djurića dokaz da vlast koriste Srbe u dnevnopolitičke svrhe\nDjurić: Predlog opozicije je deklaracija o pomirenju tajkuna i terorista\nObradović (Dveri): Vlast zloupotrebljava važno pitanje kao…\nTrajković: Vučić usporava istragu o ubistvu Olivera…\nSSP: Histerična reakcija Djurića dokaz da vlast koriste Srbe…\nDjurić: Predlog opozicije je deklaracija o pomirenju tajkuna…\nZahtev za specijalni status Sandžaka: skupština, vlada,…


U Prištini održan skup podrške Haradinaju\nU Prištini je održan miran skup podrške Ramušu Haradinaju, čije je izručenje od francuskih vlasti zatražilo srpsko pravosuđe zbog počinjenih zločina.\nRamuš Haradinaj u pratnji francuske policije (Foto AP)\nSa skupa je upućen zahtev da se bivši komandant OVK pusti da se iz Francuske vrati na Kosovo i odbaci zahtev Srbije.\nGovornici su takođe zatražili da se povuku sve poternice koje je Srbija raspisala za bivšim pripadnicima OVK.\nNa skupu je puštena i video poruka Haradinaja iz Francuske koji se zahvalio na podršci.\nNa skupu su učestvovali, pored ostalih, kosovski poslanik Daut Haradinaj, bivši američki ambasador i šef misije OEBS-a na Kosovu tokom rata 1998-1999. godine Vilijem Voker i gradonačelnik Prištine Špend Ahmeti.\nDaut Haradinaj je rekao da učešće građana na protestu pokazuje da njegov brat nije usamljen, navodeći i da su "Albanci velika nacija koja svoju slobodu neće pokloniti nikome".\nOn je pozvao kosovske vlasti da prekinu dijalog sa Beogradom i da ne dozvoli predstavnicima vlasti u Beogradu da se slobodno kreću po Kosovu i vode predizbornu kampanju.\nVoker je rekao da je došao na skup da iskaže solidarnost sa Haradinajem, sa kojim je prijatelj i sa građanima Kosova.\nApelacioni sud u Francuskoj odložio je za 6. april donošenje odluke o izručenju Haradinaja, a srpsko Tužilaštvo za ratne zločine, pored ranijih dokaza, na inicijativu Ministarstva pravde dostavilo i pojedine konkretne dokaze iskaze svedoka i zapisnike sa uviđaja.\nFrancuskoj su ranije dostavljeni i konkretni dokazi o svirepim zločinima OVK, a među najgorima bilo je odsecanje glave dvonedeljnoj bebi 1999. godine u Đakovici, kao i silovanje maloletne albanske devojčice.\nNakon hapšenja Haradinaja, Srbija je prosledila Francuskoj zahtev za izručenje s pratećom dokumentacijom i dokazima o istrazi koja se protiv njega vodi u Beogradu, zbog sumnje da je počinio ratne zločine na Kosovu i Metohiji 1998. i 1999. godine.\nTužilaštvo započinje izvođenje dokaza protiv Gucatija i Haradinaja\nSpecijalno tužilaštvo u Hagu počinje danas izvođenje dokaza u slučaju protiv Hisnija Gucatija i Nasima Haradinaja. Pre deset dana je Specijalizovano tužilaštvo završilo izvođenje svog uvodnog izlaganja na početku suđenja dvojici vođa „Udruženja veterana OVK“.\nHag: Nastavak procesa protiv Saljiha Mustafe\nU Specijalnom sudu u Hagu danas će biti nastavljen proces protiv bivšeg pripadnika Oslobodilačke vojske Kosova Saliha Mustafe, poznatog po nadimku "Calji".\nSpecijalni sud pita policiju može li da brine o vođama OVK na uslovnoj slobodi\nSpecijalni sud u Hagu za zločine pripadnika bivše OVK, zatražio je od kosovske policije da dostavi informacije o svojim ovlašćenjima i kapacitetima, između ostalog, za sprovođenje uslova koji se odnose na moguće privremeno puštanje na slobodu Kadrija Veseljija, Redžepa Seljimija i Jakupa Krasnićija.\nHoti: Potraga za posmrtnim ostacima na pet lokacija na Kosovu\nNa Kosovu se pretražuje pet lokacija po nalogu tužilaštva kako bi se pronašli posmrtni ostaci nestalih osoba, rekao je predsedavajući Komisije za nestala lica Vlade Kosova Andin Hoti.\nPočelo suđenje Gucatiju i Haradinaju, negirali krivicu\nPočelo je drugo suđenje pred Specijalizovanim većima u Hagu. Na optuženičkoj klupi nalaze se bivši najviši zvaničnici Udruženja veterana OVK, Hisni Gucati i Nasim Haradinaj, koji se terete za iznošenje u javnosti hiljada stranica tajnih dokumenata Specijalizovanog tužilaštva, prenosi KoSSev.\nGoran Stanišić osuđen na 20 godina zatvora\nOsnovni sud u Prištini osudio je Gorana Stanišića na 20 godina zatvora zbog, kako se navodi, ubistva 13 albanskih civila u Slovinju kod Lipljana tokom sukoba na Kosovu 1999. godine.\n17.10.2021 Gračanica: Ljiljana Šubarić ubedljivo vodi (1314)\n17.10.2021 Stojanović: Izborni rezultat u Gračanici je posledica obećanja, pritisaka i ucena (1294)\n17.10.2021 Zalutali metak na Jarinju (862)\n17.10.2021 Srpska lista: Pobeda u 10 opština, bez ZSO neće biti kosovskih institucija (714)\n17.10.2021 Stojanović: Očekujem pobedu (688)\nOktobar 2021 11 (305)


Dežer: Ne otežavamo život Srbiji, samo smo oprezni! – Nadlanu.com\nDežer: Ne otežavamo život Srbiji, samo smo oprezni!\nObjavljeno 25. apr 2013. / 20:16:31\n– Srbija proces pristupanja može i da ubrza ako izvuče pouke iz iskustava drugih zemalja – navodi šef Delegacije EU u Srbiji, Vensan Dežer.\nOtvarajući debatu “Razgovarajmo o Evropi”, sa 500 srednjoškolaca iz osam gradova Srbije, koja je održana u Beogradu, Dežer je podsetio da je Srbija jedina zemlja izvan EU u kojoj je izdat rokovnik za srednjoškolce na srpskom jeziku “Evropski dnevnik”, sa ciljem da se oni upoznaju sa EU i integracionim procesom.\n– Suočeni sa izazovima u globalizovanom svetu, što smo veći kao Evropa, to smo i jači. Zato i želimo nove članice i uvereni smo da čitav zapadni Balkan pripada Evropi – rekao je Dežer, navodeći da evropsko opredeljenje “nije sudbina, već izbor”.\nIstakavši da je Srbija učinila značajan korak prošle nedelje kada je, nakon trogodišnjih napora, postignut sporazum Beograda i Prištine, on je ocenio da to znači da “možemo dalje da gradimo bolju i mirnu budućnost kroz dijalog”, ali i da treba dalje raditi na otklanjanju problema.\nDežer je izrazio optimizam i zadovoljstvo posle tri i po godine, koliko je proveo u Srbiji, gde je, kako je naveo, prisustvovao brojnim pozitivnim promenama, za koje je siguran da će imati uspešan ishod.\nOdgovarajući na pitanja učenika, Dežer je rekao da EU ima iste pristupne kriterijume za sve zemlje koje žele da joj se pridruže, ali da njihovo ispunjavanje sada prati na intenzivniji način.\n– Niko ne otežava život Srbiji, kao ni drugim zemljama, samo smo oprezniji nego ranije – objasnio je on, na pitanje zašto EU Srbiji postavlja strože kriterijume nego drugima.\nKonstatujući da je Srbija kasnije otpočela evropski put u poređenju sa, na primer, Bugarskom i Rumunijom, Dežer je ocenio da “Srbija sada ima sve prednosti da izvuče pouke iz iskustava, kako pozitivnih tako i negativnih, država prethodnica i ubrza proces”.\nKao jednu od glavnih prednosti članstva u EU, on je naveo ekonomski razvoj, kroz priliv investicija, ali je upozorio da je za privlačenje investitora neophodna stabilnost.\n– EU zagovara snažnu regionalnu politiku i postojanje vizije kod lokalnih vlasti o dugoročnom razvoju, naročito infrastrukture, jer je to važno da bi se stvorila dobra poslovna klima i dobio novac – kazao je on.\nPrema Dežerovim rečima, pristupanje Srbije EU donelo bi i promene u oblasti obrazovanja, kroz unapređenje opreme, plana i programa, kao i kroz omogućavanje putovanja i pristupa univerzitetima širom Evrope za srpske studente.\nOn je pozvao učenike da uče strane jezike, smatrajući to vrlo korisnim za rad na velikom evropskom tržištu.\nKao jednu od koristi koju bi Srbiji donelo članstvo u EU, Dežer je naveo i bolji rad sudstva sa ubrzanjem procesa, bolji pristup državnoj upravi (u smislu lakšeg dolaženja do izvoda iz matičnih knjiga…), bolji kvalitet vode i hrane kroz veću brigu o životnoj sredini…\nDežer je ocenio da Srbija ima veliki potencijal u oblasti poljoprivrede i turizma, ali da većina infrastruktura nije dobro održavana i da je izazov privući investicije.\nNa pitanje kako iskoreniti korupciju u Srbiji, Dežer je rekao da je to problem i drugih zemalja i da je veoma važno da policija i tužilaštvo bolje sarađuju kako bi se taj problem brže rešavao, upozorivši da će “tolerancija za korupciju bili nulta” i da “niko nije iznad zakona”.\nNa opasku jednog srednjoškolca da EU ne treba da “drži predavanja” i “ispira mozgove” u Srbiji nakon bombi iz 1999. godine i “otimanja Kosova”, Dežer je odgovorio da “nije EU bila ta koja je uzela Kosovo Srbiji”, već da to datira iz 1999. godine, kada EU nije bila uključena u dešavanja na ovim prostorima.\n– Mi ne namećemo rešenja, mi smo doveli za isti sto dve strane da bi one same pronašle rešenje – kazao je Dežer, pitajući učenike šta oni smatraju dobrim rešenjem i da li možda misle da treba i dalje ratovati.\nUpitan kakav je interes EU u Srbiji, on je odgovorio da EU ne želi da se ponovi ono što se dešavalo u prošlosti, kao što je raspad Jugoslavije i bombardovanje 1999. godine, već da obezbedi da u blizini njenih granica nema rizika od novih sukoba.\n– EU u Srbiji ima interes stabilnosti, jer ako imamo stabilnost imamo i bolji ekonomski razvoj – što je u zajedničkom interesu, objasnio je on.\nDežer je ocenio da Srbija za EU ima i alternative, poput saradnje s Rusijom, ali da je, kako smatra, njeno mesto i budućnost u Evropi.\n– Srbija bi mogla da postane deo Ruske Federacije ili autonomna provincija Kine, ali to nije realno, pre svega, zbog njenog geografskog položaja – ocenio je ambasador EU u Srbiji.\nOvu – treću debatu na temu EU, koja je održana u Domu omladine u Beogradu, organizovali su Delegacija EU u Srbiji i Informacioni centar EU, u sklopu projekta “Evropski dnevnik”.\nU debati su učestvovali učenici drugih razreda srednjih škola iz Valjeva, Leskovca, Čačka, Ruskog Krstura, Boljevca, Leskovca, Sjenice i Beograda.\nbriselski sporazumeukosovo i metohijasrbijavensan dežer\nHit proleća 2013 prvi put UŽIVO: Daft Punk & Pharrell Williams "Get Lucky"


Opština aplicirala kod Ministarstva privrede za izgradnju četvrtog vrtića – Info LIGA\nOpština aplicirala kod Ministarstva privrede za izgradnju četvrtog vrtića\nby infoLIGA · 24/02/2017\nOpština Ivanjica je preko Kancelarije za lokalni ekonomski razvoj kod Ministarstva privrede na poziv za prijavu projekata za podršku unapređenja lokalne i regionalne infrastrukture – Gradimo zadjedno, aplicirala sa projektom izgradnje i opremanja dečijeg vrtića u Crnjevu. Ukupna vrednost investicije je 83.590.000 dinara sa PDV-om, a opština je od resornog ministarstva tražila podršku kroz obezbeđenje 50 odsto sredstava, dok će drugu polovinu planirati iz sopstvene kase.\nLokacija za novi vrtić je u dvorišnom prostoru Osnovne škole “Kirilo Savić” u Crnjevu, u kome živi petina stanovništva ove opštine. Kada se završi moći će da primi 115 dece.\nU ovom trenutku, usluge dečijeg vrtića očekuje 139 mališana, jer su smeštajni kapaciteti postojećih objekata nedovoljni za povećanje obuhvata dece. U vrtićima “Đurđevak”, Zvončica” i “Bukovica”, koji su deo jedinstvene Predškolske ustanove “Bajka”, usluge jednodnevnog boravka u ukupno 22 grupe koristi 379 najmlađih Ivanjičana.\n„ Izgradnja vrtića je izuzetno važna zbog činjenice da je veliki broj dece na listi čekanja, koju bismo smanjili za preko 80 odsto. Rasteretili bi se i postojeći vrtići i oslobodila nova mesta, jer bi stanovnici Crnjeva dobili priliku da u svom naselju koriste obrazovne i vaspitne usluge ove ustanove. Pružili bismo na prvom mestu adekvatne uslove za sticanje predškolskog obrazovanja našim najmlađim sugrađanima, obezbedili nova radna mesta i uslugom obuhvatili širi krug naše lokalne zajednice”, rekla je za portal InfoLIGA Vesna Nikolić, direktorka Predškolske ustanove „Bajka”.\nIzgradnjom ove obrazovno-vaspitne ustanove stvorili bi se uslovi za zapošljavanje 23 lica: 11 sa visokom i višom stručnom spremom, 5 sa srednjom i 7 lica sa obrazovanjem prvog stepena.\nProjektnu dokumentaciju za izgradnju dečijeg vrtića u Crnjevu izradilo je preduzeće „Koning” iz Novog Sada, a finansirali su je razvojni program Evropski PROGRES preko Evropske unije i Vlade Švajcarske sa 16.065 evra i opština Ivanjica sa 1.785 evra.\nObjekat vrtića u osnovi ima gabarit 19,40m x 25,40m, a biće postavljen tako da glavni ulaz bude sa južne strane, dok će pešačkom stazom biti povezan sa pristupnom saobraćajnicom iz ulice Nikole Rabrenovića. Ukupna neto površina je 817 kvadratnih metara. Zbog same konfiguracije terena objekat je projektovan tako da ima podrum, prizemlje i sprat.\nProjekat je dobio lokacijsku i građevinsku dozvolu, a gradnja vrtića planirana je za 2018. godinu.\nPožar na Goliji progutao 10 hektara šume (VIDEO)\nPaprika na ceni\nNext story Naprednjaci traže manji broj odbornika u SO Lučani\nPrevious story Počela izgradnja bedema u Lučanima


Portal Sarajevo-RS.com - Jovica Goreta učestvuje na Paraolimpijadi u J. Koreji\nutorak, 07 novembar 2017 21:01\nJovica Goreta član skijaškog kluba za osobe sa invaliditetom "Romanija" iz Pala učestvovaće na Paraolimpijskim igrama, koje će se naredne godine održati u Južnoj Koreji.\nOn će na ovom takmičenju učestvovati po prvi put kao član bh. nacionalnog tima i na poziv Paraolimpijskog komiteta, ali uprkos tome danas je učestvovao i na takmičenju u holandskom gradiću Landgrafu, gdje je smanjio broj bodova.\n"Spao sam sa početnih 1.000 na 418 bodova što je ogroman uspjeh za prvo takmičenje naravno. Ostao je veći zaostatak za prvoplasiranim takmičarem, ali kakva je njihova skijaška oprema i kakve su proteze, mi se ne možemo ni porediti", kaže Goreta za Sarajevo-RS portal.\nOn je dodao da će do februara naredne godine pokušati da smanji bodove do 250, koji obezbjeđuju sigurnu normu, iako mu ona pored poziva Paraolimpijskog komiteta i nije potrebna.\nGoreta je istakao da veliku zahvalnost za odlazak na ovo takmičenje duguje bh. reprezentativcu u alpskom skijanju Marku Rudiću i prijateljima iz Pala, koji su mu pomogli da obezbjedi skijašku opremu i otputuje u Holandiju.\nPoslednji put izmenjenoutorak, 07 novembar 2017 22:20\nViše iz ove kategorije « Krstajić: Milinković-Savić je zaslužio poziv "Jahorinke" gostuju u Višegradu »


Crno-beli su se dogovorili sa španskom Almerijom i Umar Sadik će karijeru nastaviti u španskom drugoligašu, a Partizan je zaradio 9.000.000 evra, plus procente od dalje prodaje.\nPosle ispadanja iz Evrope, bilo je jasno da klub iz Humske nema izbora i da je prinuđen da prodaje igrače kako bi, u finansijskom smislu, mirno odradio sezenu.\nU svakom drugom smislu, mira, za sada, nema...\nNa kraju, španski drugoligaš je, kako piše Telegraf, pokazao najveću želju i upornost da angažuje Sadika, nije ni štedeo, iako početne ponude nisu premašivale šest miliona evra, no, kada su bogati Arapi, vlasnici Almerije, videli da Partizan neće popustiti, počeli su da povećevaju cifru da bi se na kraju dve strane našle na pomenutih devet miliona.\nProblem je takođe predstavljala i činjenica da sam Sadik nije bio zadovoljan ličnim uslovima, pa je u subotu uveče, posle meča u Milanovcu, decidirano tvrdio da za platu koja mu je ponuđena sigurno neće otići u Španiju.\nDakle, morala je i ta stavka da se koriguje, teški pregovarači Arapi su ponovo morali da “zavuku ruku u džep” i odobrovolje igrača, koji je na kraju dobio šta je tražio, pa će sa Almerijom potpisati višegodišnji ugovor.\nUmar Sadik je u Humsku stigao pre godinu dana, kao pozajmljeni igrač Rome, da bi ga u zimskom prelaznom roku Partizan otkupio za 1,75 miliona evra. Nigerijac je tokom mandata među crno-belima odigrao 51 utakmicu u svim takmičenjima, postigao 23 gola i upisao 19 asistencija.\nTreba napomenuti i da je Partizan još od zimus na stolu imao i bogatiju ponudu od Almerijine i to iz kluba iz Saudijske Arabije, koja je iznosila 10 miliona evra, ali sam Sadik nije želeo ni da čuje za odlazak na Daleki istok.\nDobra vest je da će Partizan odmah reagovati, odnosno da je spremna zamana za Sadika!\nReč je o francuskom internacionalcu Žanu Kristofu Baebeku (27), bivšem napadaču PSŽ-a, koji je u minuloj godini bio igrač holandskog Utrehta. On bi u Humsku trebalo da stigne kao slobodan igrač i potpiše ugovor na tri godine.\nJean-Christophe Bahebeck - Goals & Skills - France (HD)\nRadi se o fudbaleru sa veoma bogatim CV-jem, kako igračkim, tako i u vezi sa osvojenim trofejima u karijeri. Jer, Baebek je prošao školu Pari Sen Žermena, gde je prvo nastupao za B ekipu, a potom je 2011. godine postao i prvotimac francuskog velikana.\nIpak, u žestokoj konkurenciji među “Svecima”, iako je bio standardni reprezentativac svih mlađih selekcija Francuske, nije uspevao da se izbori za minutažu, pa je prosleđivan na pozajmice u Troa, Valensijen, Sent Etjen, Peskaru i na posletku Utreht, gde je i zvanično prešao 2018. godine.\nU Holandiji se zadržao dve sezone, kuburio sa povredom, ali je i u tim okolnostima igrao sasvim dobro.\nOd 1. jula je postao slobodan igrač i Partizan se upustio u trku da ga angažuje, ali je u jednom momentu ispadanje iz Lige Evrope značajno otežalo pozicije crno-belih.\nIpak, čelnici kluba su bili uporni, ali opet moraju da sačekaju eventualnu realizaciju transfera Umara Sadika...\nInače, radi se o tehnički perfektno obučenom fudbaleru, veoma brzom i napadački raznovrsnom, koji se jednako dobro služi sa obe noge, ali je u dobar i u skoku, posebno u situacijama jedan na jedan.\nDakle sa PSŽ-om je osvajao titulu prvaka, Liga i Superkup Francuske (pet puta), imao je i veoma zapaženu karijeru u francuskim mlađim selekcijama, koja je kulminirala titulom prvaka sveta iz 2013. godine (U-20).\nVIDEO: Još jedan skandal na Rolan Garosu! Policija istražuje - da li je ovaj meč namešten?


Bundesliga 2021/22, 31. kolo - Dan u Beogradu\nNaslovna » Izlasci » Sport » Bundesliga 2021/22, 31. kolo\nBundesliga 2021/22: Leon Gorecka (foto: Alexander Scheuber / Bundesliga / Bundesliga Collection via Getty Images)\nBundesliga 2021/22, 31. kolo\nAh Neša 22. april 2022. Sport, TV i online program Postavite komentar\nBundesliga 2021/22, 31. kolo… novi „Der Klasiker“, između Bajerna i Borusije Dortmund biće odigran u subotu od 18.30, na već rasprodatoj Alijanc areni.\nUkoliko pobedi domaćin, to će biti i teorijski 10. uzastopni i rekordni „Majsteršale“; još slađe za navijače iz Minhena: to bi bila prva titula ikada odlučena u „Der Klasikeru“. Bajern je osvojio 16 titula Bundeslige od početka veka, ali samo jedna od njih, 2019, bila je zapečaćena pred domaćim navijačima.\nStvar bi mogao da zakomplikuje Erling Haland, čijih 18 ligaških golova u samo 20 nastupa ove sezone nagoveštava da može da postane naslednik Roberta Levandovskog kao vrhunski predator Bundeslige. Međutim, Levandovski još ne žuri da preda tu mantiju, posebno pošto je njegov lični rekord od 41 gola u jednoj sezoni postavljen prošle godine i dalje dosežan ovog proleća.\nZanimljivo je da bek Bajerna Niklas Sule igra u subotu protiv svojih budućih saigrača, pošto je nemački internacionalac pristao da zameni crveno iz Minhena za žuto-crno iz Dortmunda ovog leta. Može li BVB da pokvari zabavu i prekine niz od šest uzastopnih poraza protiv Bajerna?\nUlozi su slični i na drugim mestima u kalendaru Bundeslige ovog vikenda. Feliks Magat i Herta bore se protiv Štutgarta u glavnom gradu Nemačke za ostanak u ligi. Spas verovatno čeka pobednika ovog meča, mada će oba tima pratiti budno rezultat utakmice Keln – Arminija.\nUkoliko izgubi od Bajera, Grojter sto posto ispada iz Bundeslige. Bajer bi pobedom verovatno osigurao Ligu šampiona, ali iste ambicije ima još nekoliko timova. Lajpcig igra težeka meč protiv Uniona, a Frajburg ne sme nikako da kiksne protiv Borusije (M).\nHofenhajm i Ajntraht iz Frankfurta sigurno neće igrati „prijateljsku“ utakmicu jer remi ne odgovara nijednoj ekipi, a isti je slučaj u duelu Bohuma i Augsburga.\nPrenosi najzanimljivijih mečeva, kao i pregled kola, biće emitovani na Sport klubu.\nBundesliga 2021/22, 31. kolo – raspored, satnica i tabela\nTabelu obezbedio: SofaScore LiveScore\nPrethodni Nove cene goriva (22. april 2022)\nSledeći Javni gradski prevoz u Beogradu: Dopuna mesečnih karata za maj 2022.


Alpska lavina se obrušila na grupu planinara u kojoj je bilo i Srba, 9 mrtvih | Forum Krstarice\nAlpska lavina se obrušila na grupu planinara u kojoj je bilo i Srba, 9 mrtvih\n12.07.2012. u 14:53 - Alpska lavina se obrušila na grupu planinara u kojoj je bilo i Srba, 9 mrtvih\nU snežnoj lavini u francuskom alpskom skijaškom centru Šamoni jutros je poginulo najmanje devet osoba, a još najmanje devet je povređeno, a 12 je nestalo, saopštila je francuska policija, a prenose mediji u toj zemlji. Prema podacima lokalne žandarmske službe i danskog ministarstva spoljnjih poslova, u 28-članoj ekspediciji na koju se obrušila lavina bili su i planinari iz Srbije, kao i iz Švajcarske, Nemačke, Španije i Francuske, prenosi AP.\nFrancuski spasioci unose telo jedne od žrtava lavine u Šamoniju u helikopter\nPredsednik planinarskog saveza Srbije Boris Mićić kaže za "Blic" da ovo udruženje nama potvrdu da je neka naša ekspedicija tamo uopšte išla.\n- Proveravali smo i kod onih za koje znamo da bi išli samostalno, ali još nemamo potvrdu da je neko od naših državljana stradao. Moguće je da je neko od Srba koji žive u Švajcarskoj, ili drugoj zemlji išao sa njihovom ekpedicijom - kaže za "Blic" Boris Mićić, predsednik Planinarskog saveza Srbije.\nSpasilački helkopter nadleće Šamoni\nU prvim vestima iz Šamonija saopšteno je da je u lavini poginulo šest osoba (dvoje planinara iz Švajcarske, dvoje iz Nemačke i dvoje iz Španije), ali je kasnije spisku stradalih dodato i troje Britanaca.\nSpasilačka baza u Šamoniju s preživelim članovima ekspedicije\nPolicija je saopštila da se kao nestali još uvek vode dvoje Britanaca i dvoje Španaca.\nTo ne znači da su oni zatrpani lavinom, ali mi smo veoma zabrinuti za njihovu bezbednost - rekao je pukovnik Bertran Fransoa, komandant žandarmerije iz Ot Savoja.\nDevetoro povređenih evakuisani su helikopterima do obližnje bolnice, a ostali članovi ekspedicije prošli su bez povreda.\nBritanski alpinista Kenton Kul kaže da je teško govoriti o sudbini onih koji se vode kao nestali, ali da nema mnogo mesta za optimizam.\n- Nažalost, nakon prvi 15-20 minuta šanse za preživljavanje dramatično opadaju, ali to ne znači da bi trebalo da izgubimo nadu - rekao je Kul.\nMon Modi (Prokleti vrh) u Šamoniju - jedna od najopasnijih alpinističkih lokacija u Evropi\nLavina se na ekspediciju obrušila jutros oko pet časova, dok su pokušavali da se probiju do Mon Modija (u prevodu s francuskog: Prokleti vrh).\nVećina planinara bili su međusobno povezani konopcima, kako bi se osigurali tokom penjanja na jedan od najopasnijih vrhova Evrope.\nNekoliko desetina žandarma i drugih spasioca sa dva helikoptera pokušavaju da izvuku tela poginulih i povređene.\nPovređeni planinari su prebačeni u bolnicu, ali nije jasno kakvo je njihovo stanje, prenosi AP.\nFrancuski ministar unutrašnjih poslova Manuel Val uputio se na lice mesta kako bi nadgledao spasilačku operaciju.


Na niškom aerodromu više putnika ali i mnogo praznih mesta\nPrema rečima nadležnih broj putnika prošlog meseca porastao je za 18.929 u odnosu na isti mesec 2018. godine, medjutim stručnjaci navode da su kapaciteti na novim linijana mnogo veći od toga\nIako statističiki podaci pokazuju da je prošlog meseca sa niškog aerodroma letelo 49.898 putnika, dok je godinu ranije kroz nju prošlo 30.969 putnika, bivši direktor Regionalne razvojne agencije „Jug“, Bojan Avramović kaže za list Danas da „ne vidi razlog za zadovoljstvo“ rezultatima.\nDržava Srbija, odnosno njeni građani u prošlom mesecu platili su od 12.000 do 15.000 praznih mesta na letovima Air Serbije iz Niša\n– Prema raspoloživim podacima, od potencijalnih 30.000 putnika, koliko iznosi pun kapacitet „Er Srbije“ na 12 linija u Nišu, ova kompanija je u avgustu prevezla između 15.000 i 18.000 putnika, što znači da su država Srbija, odnosno njeni građani, za taj mesec platili od 12.000 do 15.000 preostalih praznih mesta u avionima. Pritom treba imati u vidu da je avgust, uz juli, najpopunjeniji mesec u godini, i najmanje 20 odsto bolji od, recimo, novembra ili februara – navodi Avramomović.\nU avgustu kargo saobraćaja u padu\nPrema podacima niškog aerodroma u avgustu je na aerodromu prevezeno nešto manje od deset tona robe, dok su u avgustu 2018. godine kargo avioni prevezli 13,7 tona. Mesečni kargo promet je, inače, rastao od maja ove godine. Ipak, za osam meseci ove godine prevezeno je 352 tone više robe nego u istom periodu prošle godine.


“Nesporni rezultati u borbi protiv visoke korupcije“ – Sjever Crne Gore\nMinistar Zoran Miljanić primio je NJ.E. Mihajla Trpkoskog, ambasadora Republike Sjeverne Makedonije u Crnoj Gori. Tokom razgovora sagovornici su razmijenili mišljenja o rezultatima koje Crna Gora i Republika Sjeverna Makedonija postižu u borbi protiv organizovanog kriminala i visoke korupcije.\nMiljanić je ukazao na sličnosti u izazovima sa kojima se susreću dvije države kada je riječ o problemima u pravosuđu i o prevazilaženju tih problema ukazujući na vidljive rezultate postignute u Crnoj Gori poslednjih mjeseci.\nTokom razgovora, posebno je bilo riječi o pospješivanju privredne saradnje, a zajednički stav sagovornika je da bi neophodno bilo uvesti avionsku liniju na relaciji Podgorica – Skoplje, te da bi obje države mogle subvencionirati uspostavljanje vazdušnog saobraćaja.\nAmbasador Trpkoski je iskazao posebnu zahvalnost ministru Milljaniću na njegovom ličnom zalaganju i doprinosu za uspostavljanje saradnje institucija Crne Gore i Republike Sjeverne Makedonije, saopštili su iz kabineta ministra bez portfelja.\nPrevPredhodniVolfzburg se rastao sa Kofeltom, Hiter i Vajncirl podnijeli ostavke\nSledećiMicov: Imamo šansu u majstorici, Partizan će biti pod strahovitim pritiskomNext


Na samitu je učestvovalo preko 1.500 učesnika koji su predstavljali 346 organizacija iz 43 zemlje. Deleagaciju NKPJ-SKOJ je činilo 4 člana, Izvršni sekretar NKPJ drug Aleksandar Banjanac, Prvi sekretar SKOJ-a drug Aleksandar Đenić i članovi sekretarijata SKOJ-a Nađa Pavlica i Marko Šović koji je takođe i Prvi sekretar Studentskog fronta.\nPrvog dana rada organizovan je miting na kom je učestvovalo više hiljada ljudi na ulicama Brisela, a skup je počeo ispred biste Simona Bolivara u blizini „Severne železničke stanice“ u Briselu. Drugog dana samita bio je priređen veliki završni skup na kom su kao počasni gosti bili prisutni predsednik Ekvadora Rafael Korea, podredsednik Venecuele Horhe Areaza, i potpredsednik Kube Migel Dijaz-Kanel. Na samitu su govorili istaknuti predstavnici političkih partija i pokreta, kao i intelektualci iz raznih zemalja, u prvom redu Latinske Amerike i Kariba. Opšte ocene su bile da je ovo osetljivo vreme za Bolivarsku Republiku Venecuelu i Venecuelanski narod, da su agresivna nastojanja imperijalista iz SAD nešto što više niko ne može da toleriše i opravdava, kao i da ta politika mora biti pobeđena uprkos njenoj očiglednoj intenzifikaciji u Venecueli s kojom je sve vreme samita demonstrirana snažna solidarnost.\nZarad toga izneti su zahtevi za jačanjem jedinstva i regionalnh integracija u Latinskoj Americi; za proglašavanjem zone Latinske Amerike i Kariba zonom mira, bez kolonijalizma i vojnog prisustva snaga SAD; istaknuto je da klimatske promene predstavljaju najveću pretnju kojom se suočava čovečanstvo i da već utiče na narode Latinske Amerike, a glavni krivac za iste je „neoliberalni kapitalizam“; istaknuta je solidarnost s narodom Kube i Kubanskom revolucijom; podršku Bolivarskoj revoluciji i legitimnoj Vladi u Venecueli koju predvodi predsednik Nikolas Maduro; istaknut je snažan zahtev za poštovanje nacionalnog suvereniteta i samoopredeljenja naroda Latinske Amerike; iznet je zahtev za razvoj nezavisnih nacionalnih privreda koje mogu da komuniciraju sa svetom, na osnovu ravnopravnosti; za hitnu potrebu izgradnje novog društvo socijalne pravde i jednakosti polova, uz aktivno učešće mladih ljudi i različitih društvenih aktera, uz solidarnost kao fundamentalni zalog; odbačen je neoliberalni model kao rešenje za probleme i potrebe ljudi, jer je dokazano da je isti zapravo najefikasniji instrument za produbljivanje siromaštva, bede, nejednakosti i nepravedne distribucije dobara; izneta je potreba za formiranjem i jačanjem finansijskih institucija naroda Latinske Amerike i Kariba; iznet je poziv za globalnu borbu za odbranu naših prirodnih resursa, biodiverziteta, suvereniteta hrane, i poštovanje zajedničke Majke Zemlje; izneta je solidarnost s Narodom Palestine, protiv cionističke okupacije; iznet je zahtev za priznanjem Palestine kao nezavisne države; izneta je oštra osuda intenziviranja militarizacije i agresije NATO-a u Istočnoj Evropi posebno u Ukrajini; oštro je osuđena i sadašnja imigraciona politika Evropske unije, čija je neljudskost uzročnikrušenja elementarnih prava imigranta kao i hiljada smrtnih slučajeva u Sredozemnom moru i na drugim mestima preko kojih imigranti beže iz ratom razorenih područja; izrečeno je da džinovske medijske korporacije predstavljaju jedan od najviših nivoa centralizacije i koncentracije kapitala u korporativnom svetu, kao je "vodeći princip našeg društva, kada su u pitanju mediji, zamena dominantnog neo-liberalnog modela progresivnom ideologijom koja stalja u prvi plan socijalni i demokratski razvoj, aktivno učešće građana i socijalna prava naroda"; kao i da ćemo "mi narodi Latinske Amerike, Kariba i Evrope nastaviti da se borimo protiv svih oblika diskriminacije, ugnjetavanja, eksploatacije, rasizma, i društvene nepravde, neoliberalizma i imperijalističkih ratova, a za mir, jednakost, participativnu demokratiju, socijalnu pravdu, to jest, da ćemo nastaviti da se borimo za bolji svet".\nNKPJ i SKOJ se dosledno bore za bolji svet, što je imperativ našeg rada i naše politike, zato smo ponosni što smo učestvovali na Samitu solidarnosti naroda u Briselu, iako neke postavke poput intenzivnog insistiranja na osudi „neoliberalizma“ a ne kapitalizma u celosti, ili problematičnih oslanjanja na neke druge činioce, tj. alternative SAD-u u sferi krupnog međunarodnog kapitala i tome slično nisu deo naše politke. Kao što je istaknuto na samitu je učestvovao jako veliki broj društvenih organizacija, ali je ipak znatan deo tih organizacija bio iz redova našeg Međunarodnog komunističkog pokreta. Ti predstavnici su na samitu imali najdoslednije i najpreciznije zahteve koji se tiču izgradnje novih perspektiva za Latinasku Ameriku, Karibe i Evropu, a to su zahtevi za socijalizam, mir i solidarnost među narodima, bez iluzija da se kapitalizam može popraviti i da su mir, nezavisnost i progres mogući i van socijalizma.


Problem sa investiranjem u srpsku privredu | Aleksinačke vesti - novosti Aleksinac\nPočetna | Ekonomija | Problem sa investiranjem u srpsku privredu\nBeograd Dveri predsednik opštine DS Dušan Ostojić Aleksandar Vučić Žitkovac izbori Aleksinac.Net festival hapšenje opština Niš NATO škole SNS fudbal pozorište Crveni krst Napredak KK Centar za kulturu i umetnost saobraćaj Nenad Stanković košarka intervju Miodrag Tasić Ivan Dimić Radio Aleksinac Aleksinački Rudnik budžet\n16.08.2006. DK 26. jul 2004.\nBAŠ MU PRESELA INVESTICIJA\nZoran Milosavljević, vlasnik holandske firme za proizvodnju rashladnih instalacija, jedan je od retkih Srba iz dijaspore koji je odlučio da investira u domovinu. Sa partnerima iz Holandije, vlasnicima firme "Komron international", Milosavljević se nedavno obreo u rodnom Aleksincu, koji je napustio pre 16 godina, u nameri da otvori fabriku. Međutim, nakon što mu je saopšteno da postoje smetnje za realizaciju njegovog poslovnog poduhvata, odlučio je da spakuje kofere i da kapital uloži tamo gde će biti dobrodošao.\n- Imao sam nameru da od firme "Progres" kupim magacinski prostor koji bi pretvorio u poslovnu zgradu. Sa rukovodstvom tog preduzeća zaključio sam ugovor o kupovini objekta po ceni od 131.000 evra. Ugovor sam bez ikakvih smetnji overio u sudu, prodavcu platio 19.850 evra u gotovini, a još 92.000 evra sa računa svoje firme u Holandiji prebacio u "Meridijan banku". Međutim, kada sam naložio banci da novac uplati "Progresu" saopšteno mi je da je to nemoguće, jer je stranim državljanima zabranjena kupovina nekretnina u Srbiji - kaže Milosavljević.\nZlatica Nikačević, generalni direktor "Meridijan banke", naglašava da su njeni službenici postupili u skladu sa zakonom, s obzirom na to da je reč o specifičnoj bankarskoj transakciji. Ističe se da će banka izaći u susret Milosavljeviću, te da je njihov tim pravnika već stupio u kontakt sa Ministarstvom pravde kako bi dobili potrebna razjašnjenja.\nPrema obrazloženju "Meridijan banke", kako navodi Milosavljević, za ovakve transakcije potrebno je postojanje međudržavnog ugovora sa Holandijom, kao i odobrenje nadležnih ministarstava.\n- Zvao sam ne znam ni sam koliko ministarstava, ali nikakav odgovor nisam dobio. Upućivali su me na podnošenje raznih pismenih zahteva i najavljivali odgovor za nekoliko nedelja. Ja toliko vremena nemam, a još manje će ovakvo ponašanje da prihvate moji holandski partneri. Kajem se samo što sam poverovao propagandi srpskih političara koji su obećavali da će nam sva vrata biti otvorena - kaže Milosavljević.\nTragom ove vesti, i mi smo pokušali da otkrijemo gde je nastao problem. Međutim, ovo se pokazalo kao uzaludan posao, jer osim upućivanja sa jedne na drugu adresu Narodne banke i Ministarstva finansija, drugog odgovora nije bilo.\n# Srbija privreda investicije Zoran Milosavljević


RTS :: Pritvoren vlasnik firme koja je snabdevala hranom škole u Beogradu\nHronika Pritvoren vlasnik firme koja je snabdevala hranom škole u Beogradu\nPritvoren vlasnik firme koja je snabdevala hranom škole u Beogradu\nčetvrtak, 05. okt 2017, 17:19 -> 20:02\nU Prvom osnovnom sudu određen je pritvor do 30 dana vlasniku ketering firme koja je snabdevala hranom četiri beogradske osnovne škole u kojima je došlo do trovanja đaka, rečeno je agenciji "Beta" u tom sudu.\nSudija za prethodni postupak tog suda odredio je osumnjičenom pritvor zbog opasnosti da bi sa slobode mogao da utiče na svedoke, naveli su u sudu, prenosi Beta.\nPrethodno je Prvo osnovno tužilaštvo saslušalo B. P. (41), čija je firma snabdevala hranom škole u kojima je došlo do masovnog trovanja učenika i predložilo sudu da mu odredi pritvor do 30 dana, naveo je Tanjug.\nOsumnjičenom se na teret stavlja krivično delo proizvodnja i stavljanje u promet škodljivih proizvoda, rečeno je Tanjugu u tužilaštvu.\nPrethodnih dana Gradskom zavodu za javno zdravlje prijavljeno je 149 dece sa stomačnim tegobama iz šest beogradskih osnovnih škola.\nPolicija je juče saopštila da je B. P. u svojstvu odgovornog lica privrednog društva koje je imalo zaključene ugovore o javnim nabavkama sa osnovnim školama "Braća Baruh", "Veljko Dugošević", "Vojvoda Mišić" i "Radojka Lakić", a u vezi sa dostavljanjem pripremljenih obroka, od 2. do 3. oktobra proizvodio i stavio u promet škodljive životne namirnice.\nTe namirnice je, dodaje se u saopštenju, isporučio ovim osnovnim školama gde su kod velikog broja učenika nastupile zdravstvene tegobe.\nZbog mogućeg trovanja predloženo je da se privremeno školama obustavi ketering firme koja snabdeva te školske kuhinje hranom.\n1 Udes u Beogradu, poginuo motociklista\n2 MUP: U pronađenim torbama u Pionirskom parku ništa opasno\n3 Tužilaštvo traži osuđujuću presudu za Delibašića\n4 Prevrnuo se kombi sa migrantima kod Preševa, četvoro povređenih\n5 Udes kod Ušća, povređena četiri policajca i žena


april 2017. – "Infrastruktura železnice Srbije" ad\nRTS, Beogradska hronika, 27. april 2017. godine, raščišćavanje prostora u stanici Topčider teretna\nObjavljeno 28. aprila 2017. 09:11 28. aprila 2017. 13:33\nGostovanje direktora Sektora za saobraćajne poslove, Milana Maksimovića, povodom raščišćavanja prostora i uklanjanja starih vagona iz stanice Topčider teretna.\nBelami TV, 25. april 2017, puštena u saobraćaj modernizovana deonica Vinarci – Đorđevo\nObjavljeno 28. aprila 2017. 08:08 28. aprila 2017. 08:09\n25. aprila 2017 godine, u stanici Leskovac, svečano je puštena u saobraćaj obnovljena i modernizovana deonica Vinarci – Đorđevo na pruzi Beograd – Niš – Preševo.\nPuštena u saobraćaj rekonstruisana i modernizovana poslednja od tri „Južne“ deonice, Vinarci – Đorđevo na železničkom Koridoru 10\nObjavljeno 26. aprila 2017. 10:58 28. aprila 2017. 08:06\nU prisustvu predsednika Vlade RS, Aleksandra Vučića i potpredsednice Vlade RS i ministarke građevinarstva, saobraćaja i infrastrukture prof. dr Zorane Mihajlović, kao i brojnih visokih zvanica, 25. aprila u stanici Leskovac, svečano je puštena u saobraćaj, obnovljena i modernizovana deonica Vinarci – Đorđevo, na pruzi Beograd – Niš – Preševo.\nOdržan Prvi regionalni sastanak Upravljača železničke infrastrukture\nObjavljeno 26. aprila 2017. 09:07 26. aprila 2017. 13:46\nU Upravnoj zgradi „Infrastrukture železnice Srbije“ a.d., 24. aprila, održan je Prvi regionalni sastanak Upravljača železničke infrastrukture. Pozdravnim govorom i rečima dobrodošlice, prisutnima su se obratili generalni direktor „Infrastrukture železnice Srbije“ a.d. Dušan Garibović i pomoćnik ministra u Ministarstvu građevinarstva, saobraćaja i infrastrukture, Mirjana Trifunović.\nOtvoren 43. Međunarodni sajam građevinarstva-SEEBE 2017.\nObjavljeno 19. aprila 2017. 16:05 19. aprila 2017. 16:06\nPotpredsednica Vlade Republike Srbije i ministarka građevinarstva, saobraćaja i infrastrukture prof. dr Zorana Mihajlović, danas je svečano otvorila 43. Međunarodni sajam građevinarstva – SEEBE 2017. čiji je moto „Zlatna grana srpske privrede“. U svom obraćanju prisutnima Mihajlovićeva je izjavila da je cilj ekonomske politike Vlade Srbije da se udeo građevinarstva u bruto domaćem proizvodu zemlje poveća na 7,0 odsto, što je moguće ostvariti za dve i po godine.\nDobre vremenske prilike „dozvolile“ intenziviranje radova na barskoj pruzi\nObjavljeno 5. aprila 2017. 12:56 2. juna 2017. 10:59\nNakon januarskih ledenih dana, februar i mart doneli su lepše dane, pa i mogućnost intenziviranja radova, tako da se istovremeno moglo raditi na čak 12 različitih lokacija, na potezu od Resnika do Valjeva.\nOd stanice Resnik do Bele Reke, sanirano je tri od ukupno sedam kosina, izvršeno je rešetanje koloseka, a u planu je sanacija kolosečne rešetke uz zamenu dotrajalih šina i dopunu novog tucanika.


Slobodan Vasković - Sa druge strane...: Satlerov pad sa Mjeseca\nIskrene čestitke za te uspjehe - hodanje, iskorjenjivanje, brzo trčanje.\nMeđutim, njegov pad/doskok u BiH, sa Mjeseca, nije bio baš najuspješniji, pa je nastavio kao i njegovi prethodnici - ispaljuje isprazne, ovještale, stereotipne floskule, floskule, floskule…\nDa je drugačije, ne bi na čelu Savjeta ministara bila presuđena osoba, niti bi kandidat za mjesto u toj, između ostalog i Satlerovoj “reprezentaciji”, bio deklarisani nasilnik nad ženama i potencijalni kriminalac, koji nije presuđen zbog izvrsnih veza u korumpiranom pravosuđu. I dugi niz drugih koji poodavno imaju tone već užeglog putera na glavi.\nSatler njih ne pominje, jer onda bi pokazao da baš i ne može da se tako lako doskoči sa Mjeseca u BiH i sa trlababalan pričama fingira “volja” EU za nekim navodnim promjenama, koje, čak i da dođu, mogu biti samo formalne; Za suštinske, zahvaljujući Satlerovim prethodnicima i brzinama koje su oni odredili, a on se njom kreće, trebaju vijekovi.\nSatler je samo još jedan od promotera politika relativizacije, prosto podvedene pod matricu “može sve i svako kada nam zatreba”, zbog čega su svi odnosi - politički, ekonomski, društveni, finansijski, kulturološki…, svedeni na lične, a sama politika svih Feudalaca prilagođava se iz minuta u minut, pa je u istom trenutku i “proevropska” i “antievropska”, “probosanska” i “antibosanska”, “proovoiliono”…, suštinski uvijek je anticivilizacijska.